
BISERICA  ORIENTALĂ  IN  FAŢA  BISERICILOR 

APUSENE. 

Oricine  ştie,  că  biserica  orientală,  cu  toate  că  a  păstrat  spi¬ 
ritul  apostolic,  care  îi  impune  datorinţa  de  a  se  dovedi  ca  atare 
în  lumea  întreagă,  n’a  fost  niciodată  pătrunsă  de  acel  spirit  pro¬ 
pagandist,  care  caracterizează  bisericile  apusene,  chiar  şi  pe  acelea 
cari  în  virtutea  principiilor  lor  fundamentale  ar  trebui  să  con¬ 
damne  ori  ce  propagandă,  ca  pe  o  pedecă  în  calea  lucrării  libere 
a  Duhului  sfânt  asupra  sufletelor.  Dar,  în  urma  unor  împrejurări  po¬ 
litice,  biserica  catolică  şi  ortodoxă  orientală,  de  mai  multe  veacuri,  nu 
numai  nu  s’a  arătat  propagandistă,  ci  părea  osândită  a  păstră  numai 
pentru  sine  vistieria  sacră,  pe  care  a  primit-o  deliw  Apostoli.  Pro- 
vedinţa  avea  —  fără  nici  o  îndoială  —  scopul  său,  impunându-i 
adevăratei  biserici  acea  stare  de  izolare  şi  de  atonie,  după  cum 
ea  a  avut  atare  ţintă  trimiţând  unei  părţi  din  această  biserică  un 
martiriu  de  mai  multe  veacuri.  Oare  n’a  fost  acest  martiriu  mij¬ 
locul  pentru  a  conservă  în  sânul  ei  acea  ortodoxie,  pe  care  au 
perdut-o  în  prosperitatea  lor  bisericile  apusene?  Noi  nu  suntem 
atât  de  îndrăzneţi  încât  să  pretindem  a  cunoaşte  planurile  nepă¬ 
trunse  ale  Provedinţei,  dar  suntem  izbiţi  de  aceste  două  fapte  din 
domeniul  trecutului ; 

1.  că  biserica  catolică  orientală  a  păstrat  ortodoxia  în  mij¬ 
locul  suferinţelor  seculare; 

2.  că  a  câştigat  pentru  credinţă  rasa  slavă,  în  vremea  ce 
pierdea  rasa  latină.  Un  al  treilea  fapt  ne  produce  o  vie  impre- 
siune  în  zilele  noastre;  anume,  pentru  a  ne  exprimă  astfel,  fără 
Ştirea  ei  şi  fără  ca  ea  să-şi  deâ  în  chip  direct  concursul  Ia  acest 

3,  fapt,  biserica  orientală  începe  a  se  face  cunoscută  acestor  biserici 
apusene,  cari  au  părăsit-o  începând  din  veacul  al  nouălea. 

Din  motive  interesate  împăraţii  din  răsărit  căutară  altădată 
să  reîmpreune  bisericile  despărţite.  Papii  din  motive  analoage  s’au 
nizuit,  nu  să  unească,  ci  să  domineze  bisericile  răsăritului. 

Momentul  Provedinţei  nu  sosise  încă.  Astăzi  lumea  nu  mai 
încearcă  atari  întreprinderi  măreţe  de  unire  sau  de  supunere,  şi 
iată  că  biserica  catolică  orientală  pătrunde  puţin  câte  puţin  în 
sânul  bisericilor  apusene  fără  să  fie  cu  putinţă  a  spune  sub  ce 
impulsiune  se  făptueşte  această  mişcare.  Ea  s’a  îndeplinit  încetul 
cu  încetul,  fără  sgomot,  prin  nişte  fapte  aproape  fără  însemnă¬ 
tate  în  ele  înseşi ;  aceste  fapte  fără  valoare  s’au  primit  şi  din  ele 
rezultă  astăzi  o  mişcare,  a  căreia  gravitate  nimenea  n’o  poate 
ascunde. 

E  puţin  lucru,  în  aparenţă,  ca  un  om  de  credinţă,  un  preot 
zelos  să  conceapă  planul  ridicărei  unei  biserici  ortodoxe  în  sânul 
bisericilor  apusene;  dar  dacă  impulsiunea,  căreia  el  s’a  supus,  se 
comunică,  dacă  se  înalţă  astfel  de  biserici  ortodoxe  în  toate  păr¬ 
ţile,  dacă  sunt  atari  în  cele  mai  multe  din  statele  europene,  dacă 
îndemnul  trece  din  vechiul  continent  în  cel  nou  şi  răsbeşte  până  în 
California,  atunci  e  cu  neputinţă  să  nu  recunoască  cineva,  că  mai 
presus  de  nişte  fapte  particulare,  cari  —  luate  izolat  —  n’au  vre-o 
importanţă  mare,  planează  un  mare  fapt,  de  care  trebue  să  se 
ţină  socoteală. 

E  puţin  lucru,  în  aparenţă,  că  unii  oameni  de  credinţă  aspiră 
către  unirea  bisericilor  pe  temeiul  adevărului ;  dar  dacă  aceşti 
oameni  se  înmulţesc,  dacă  aspiraţiunea  lor  particulară  devine  oare¬ 
cum  o  inspiraţie  socială,  un  instinct,  care  pătrunde  sufletele,  le 
supune,  le  îndreaptă,  le  mână  înainte  fără  a  ştî  limpede  în  ce  chip 
şi  pentruce,  —  atunci  nu  se  mai  poate  privi  unirea  ca  o  cugetare 
bună  a  câtorva  oameni  eviavioşi ;  ea  trebue  primită  ca  o  impul¬ 
siune  providenţială,  care  va  sfărâmă  pedecile,  ce  par  de  neînvins 
pentru  puţina  noastră  înţelepciune  omenească. 

E  puţin  lucru  în  aparenţă,  că  câţiva  prieteni  ai  adevărului, 
încumetându-se  a  înfruntă  mânia  unei  partide  şi  nepăsarea  mul¬ 
ţimii,  fac  încercarea  să  întemeieze  un  smerit  organ,  prin  care 
biserica  ortodoxă  va  putea,  pentru  întâia  oară,  să  fie  ascultată  în 
mijlocul  luptei  sgomotoase  dintre  opiniunile  teologice  şi  filozofice, 

al  căror  teatru  este  Apusul.  Dar  dacă  această  foaie  umilă,  cu  toate 
că  cu  sacrificii  numeroase  continuă  a  trăi,  dacă  ea  ajunge  să  se 
statornicească  pe  temelii  solide;  dacă  glasul  ei  e  ascultat  în  mij¬ 
locul  sgomotului,  care  ar  putea  de  o  sută  de  ori  să-l  stingă; 
dacă  alte  jurnale  pretineşti  reproduc  cu  laude  lucrările  ei  în  di¬ 
feritele  părţi  ale  lumii;  dacă  jurnalele  vrăşmaşe  îi  duc  groaza, 
atunci  organul  bisericii  ortodoxe  în  apus  nu  mai  este,  în  ochii 
oricărui  om  cugetător,  o  simplă  revistă  după  chipul  şi  asemă¬ 
narea  altor  foi  religioase,  ele  văd  în  el  biserica  ortodoxă  însăşi 
dovedindu-şi  doctrina  sa. 

E  puţin  lucru,  în  aparenţă,  ca  un  scriitor  din  apus  să  se  ocupe 
de  biserica  catolică  orientală.  Dar  când  o  mulţime  de  scriitori  în 
Franţa,  în  Germania,  în  Anglia,  în  America,  studiază  acelaş  su¬ 
biect;  când,  de  pildă,  în  sânul  universităţii  latine  din  Miinchen 
doctorul  Pichler  ia  asupra  sa  combaterea  doctorului  Doellinger; 
când  în  sânul  bisericii  anglicane,  doctorul  Overbeck  proclamă, 
că  tipul  adevăratei  biserici  nu  este  nici  în  românism,  nici  în  pro¬ 
testantism,  ci  numai  în  biserica  catolică  orientală;  când  teologii 
fanatici  ai  românismului,  bunăoară  cardinalul  Pitra  şi  abatele  Tilloy,, 
se  silesc  să  atenueze  greşelile  bisericii  lor  pentru  a  o  pune  în  po¬ 
trivire  cu  biserica  catolică  orientală;  când  alţi  teologi  tot  aşa  de 
fanatici  sunt  de  părere  că  polemica  cu  biserica  orientală  se  im¬ 
pune  spiritelor  din  ce  în  ce  mai  mult,  atunci  nu  se  mai  poate 
micşoră  mişcarea  ştiinţifică,  care  se  face  în  jurul  bisericei  orien¬ 
tale,  la  cele  mai  neînsemnate  proporţii  ale  tipăririi  câtorva  opere. 

Dacă  noi  am  putea  întră  şi  pe  terenul  politicei,  am  indică 
încă  şi  alte  simptome,  cari  ar  întări  pe  cele,  cari  le-am  arătat  şi 
cari  ar  contribui  la  demonstrarea  adevărului,  că  fără  a  o  părtini 
din  oarecare  parte,  biserica  catolică  orientală  este  fără  rezistenţă 
împinsă  a  face  mărturisiri  despre  sine  însăşi,  despre  doctrina  sa, 
despre  constituţiunea,  despre  vieaţa  sa  intimă  în  faţa  bisericilor 
apusene. 

In  ce  vreme  se  întâmplă  această  mişcare  ?  Intr’un  timp,  când 
spiritele  lipsite  de  adevăr,  se  chinuesc  sub  apăsarea  a  o  mie  de 
sisteme,  cari  nu  pot  da  răspunsuri  îndestuli toare  Ia  problemele 
ce  sile  pun;  într’o  epocă,  când  toate  naţiunile  sunt  împinse  cu 
toată  puterea  unei  impulsiuni  providenţiale  a  legă  între  ele  re- 
laţiuni  de  tot  felul,  a  face  schimb  neîntrerupt  cu  ideile  lor,  mo¬ 
li* 

râvurile,  civilizaţiunile  lor  respective;  într’o  epocă,  când  papa¬ 
litatea  care  a  atras  după  sine  toate  bisericile  apusene  aşa  departe 
de  adevăr,  cade  sfâşiată  şi-şi  pierde  orice  înriurire  socială;  într’o 
epocă,  când  bisericile  despărţite  de  Roma  începând  din  veacul  al 
XVI-lea  simt  mai  mult,  ca  ori  când,  că  ele  au  făcut  un  drum  greşit 
şi  că  trebue  să  dee  avizul  pentru  o  nouă  reformă  în  înţelesul 
ortodox,  dacă  nu  voiesc  să  piară. 

+  Este  cu  neputinţă  să  nu  observe  omul  în  aceste  fapte,  ce 
ne  par  incontestabile,  degetul  iui  Dumnezeu,  care  conduce  eve¬ 
nimentele  cătră  triumful  definitiv  al  bisericii  sale.  In  nerăbdarea 
noastră,  atât  de  firească  unor  fiinţe  efemere,  pentru  cari  un  secol 
v  este  o  perioadă  de  timp  aşa  de  lungă,  noi  am  voi  să  vedem  făp- 
J  tuindu-se  acest  triumf  sub  ochii  noştri;  dară  Dumnezeu,  înaintea 
căruia  timpul  în  toată  întregimea  lui  nu  este  decât  un  moment 
fugitiv,  nu  este  aşa  de  grăbit  în  intenţiunile  sale.  Nu  putem  aşa- 
,dară  statori  momentul,  când  se  va  săvârşi  triumful  adevăratei 
biserici ;  însă  aurora  acestei  victorii  străluceşte  într’o  lumină  aşa 
de  vie,  încât  ar  trebui  să  ne  închidem  ochii  de  bună  voie  pentru 
a  nu  o  băga  în  seamă. 

Ca  şi  Christos  biserica  are  de  percurs  patru  perioade.  Ea  a 
f  strălucit  mai  întâi  prin  minunile  şi  învăţătura  sa.  Apoi  a  venit 
'  perioada  suferinţelor.  Vrăşmaşul  i-a  sfâşiat  haina  şi  a  acoperit-o 
[  de  ocară;  a  îmbrăcat-o  cu  mantaua  batjocurii;  capul  i  l-a  înţăpat 
cu  o  cunună  de  spini;  membrele  i-le-a  sfărâmat;  a  răstignit-o  pe 
1  cruce  si  i-a  strigat  în  delirul  m^pHrigJ— sale :  «Hei! "  Tu  care  pe 
alţii  ai  mântuit,  mântueşte-te  pre  sine-ţi».  Şi  în  timp  ce  privind 
biserica,  care  părea  moartă  şi  îngropată  în  mormânt,  credincioşii 
se  tânguiau  şi  erau  cuprinşi  de  o  jale  adâncă,  vrăşmaşul  triumfa 
împodobit  de  o  diademă:  mândru  de  bogăţiile  şi  de  puterea  sa, 
I  aşezat  pe  un  tron,  în  faţa  căruia  se  prosternau  toţi  puternicii 
lumii. 

I  Dar  iată  că  biserica  scutură  ţărâna  mormântului  şi  Apostolii 
'săi  cuprinşi  grabnic  de  uimire  exclamă:  «Ea  a  înviat,  noi  suntem 
mărturii».  Duhul  Iui  Dumnezeu  începe  atunci  să  pătrundă  şi  să 
sufle  unde-i  este  voia ,  ca  să  creeze  Apostoli  şi  să  înoiască  faţa 
J  pământului.  Vrăşmaşul,  pe  care  profetul  îl  zărise  de-alungul  vea- 
(  curilor  în  strălucirea  puterii  sale,  dar  cu  picioarele  de  argil,  simte 
că  mărimea  i-se  eclipsează  şi  că  nu  peste  mult  nu  va  mai  ră- 

mânea  din  el,  decât  o  ruină.  Opera  lui  Dumnezeu  începe  a  se 
săvârşi.  Ca  şi  Christos  biserica  a  înviat  şi-şi  începe  perioada  vieţii 
sale  glorioase,  pe  care  va  continua-o  până  în  ziua,  când  călcând 
pe  urmele  conducătorului  său,  se  va  sui  la  ceruri. 

Aşa  fel  se  prezintă  biserica  sobornicească  orientală  în  acest 
moment  bisericilor  apusene.  Orice  creştin  sincer  e  dator  a-şi 
aţinti  privirea  asupra  acestui  mare  eveniment. 

După  O  net  t ce-  1-  Beleuţă. 


PRINCIPIILE  FUNDAMENTALE  ALE  CIVILIZAŢIEI. 

—  După  Petrow.  — 

(Sfârşii), 

Dacă  Ştiinţa  vrea  să  înlocuiască  Religia  trebuie  să-şi  ia  asu- 1 
pră-şi  obligaţiunile  ei  şi  dacă  vrea  să  aibă  prioritate,  e  silită  săi 
ofere  omenirii  mijloace  mai  puternice,  să-i  arate  o  cale  pe  cărei 
să  ajungă  mai  repede  la  realizarea  scopurilor  finale  ale  vieţii,  de 
cum  a  făcut  Religia.  Ştiinţa  se  declară  singură  capabilă  pentru 
asta.  Ea  anunţă  triumfătoare  că  numai  Ştiinţa  poate  duce  pe 
oameni  spre  un  viitor  mai  bun:  «Dacă  vrem  să  facem  cunoscut 
pretutindeni  condiţiunile,  de  care  depind  progresele  civilizaţiei 
mai  nouă,  zice  Buckle,  trebuie  să  le  căutăm  în  istoria  acumm 
larii  şi  răspândirii  Ştiinţei  actuale.  Fenomenele  fizice  şi  princi¬ 
piile  morale  produc  uneori  o  mare  încurcătură  în  progresul  general 
al  lucrurilor,  însă  în  decursul  timpului  intră  iar  în  ordine  şi  în 
echilibru  şi  în  chipul  acesta  iasă  legilor  intelectuale  libertatea  de 
acţiune,  independent  de  aceste  puteri  inferioare  şi  subordonate». 
O  asemenea  aserţiune  se  bazează  pe  părerea  că  întreaga  desvol- 
tare,  efectuată  în  civilizaţia  noastră  e  o  mişcare  intelectuală  şi 
că  progresul  moral  al  societăţii  stă  în  raport  direct  cu  creşterea 
cunoştinţelor.  Insă,  o  asemenea  judecată  arată  o  necunoaştere 
a  inimii  omeneşti,  o  necunoaştere  a  rostului  Ştiinţei  şi  a  celor 
ce  ne  poate  da  ea.  Domeniul  Ştiinţei  e  întins,  ba  dacă  vrem  e 
nemăsurat.  Rosturile  ei  sunt  foarte  mari.  Ea  a  făcut  atât  de  mult 
şi  va  face  şi  mai  mult  pentru  omenire,  încât  pentru  orice 
om  cugetător  numele  ei  trebuie  să  fie  sfânt;  însă  forţa  motrice 
a  culturii  nu-i  intelectul  şi  instrucţiunea  singură  nu  poate  îmbu¬ 
nătăţi  moravurile.  Ştiinţa  lărgeşte  orizontul  spiritual  al  omului,  îi 
desvoaltă  puterile  spirituale,  îi  măreşte  puterea  asupra  naturii,- 
însă,  fără  conlucrarea  religiunii,  e  incapabilă  de  a  renaşte  pe  om 
spiritualmente  şi  de  a-1  înălţă  moralmente.  Să  lăsăm  calea  unei 
explicări  lungi  şi  să  ne  amintim  de  pildă  de  «panamaniştii»  fran- 

cezi.  în  afacerea  Panama  se  aflau  senatori,  membri  ai  parlamen¬ 
tului,  redactori  de  jurnale  foarte  influenţi  —  toţi  oameni  cu  cuno¬ 
ştinţe  considerabile,  cu  capacităţi  însemnate,  şi  totuşi  -  toţi  fără 
excepţie  —  o  grămadă  de  înşelători.  E  trist,  dară  e  natural.  Inima 
omului  e  mişcată  de  una  şi  aceleaşi  patimi,  indiferent  dacă  bate 
în  cugetătorul  progresionist  sau  în  simplul  salahor.  Pescarul  din 
Galileea,  care  nu  ştie  nici  să  citească,  nici  să  scrie,  poate  sta 
mai  sus  moralmente  ca  o  duzină  de  filozofi,  de  astre  ale  Ştiinţei. 
Dacă  luăm  de  pildă  tabloul  moral  al  lui  Bcicon  de  Verulam  — 
părintele  Ştiinţii  empirice  —  cu  sclavii  negrii,  descris  în  «Coliba 
lui  moş  Toma»,  trebuie  să  ne  convingem  că  cultura  poate  schimbă 
doar  formele  răului,  îl  poate  rafina,  însă  nu-i  e  dat  ei  să  distrugă 
răul  şi  să  înobileze  moravurile.  Nu-i  treaba  Ştiinţei  ca  cu  ajutorul 
unei  reînoiri  a  inimii  să  conducă  pe  oameni  pe  calea  realizării 
împărăţiei  lui  Dumnezeu  pe  pământ. 

Poate  fi  oare  Ştiinţa  în  stare  să  creeze  omenirii  prin  alte 
mijloace,  poate,  un  viitor  luminos?  Ştiinţa,  explicându-ne  legile 
după  care  există  universul,  descoperindu-ne  mijloacele  pentru  a 
influenţă  asupra  forţelor  ascunse  în  materie,  ne  dă  o  putere  imensă 
asupra  naturii.  A  fost  un  timp  când  omul  tremură  în  faţa  ori¬ 
cărui  fenomen  ameninţător  din  natură;  astăzi  e  stăpân  pe  ele. 
Ştiinţa  a  schimbat  soarele  într’o  presă  de  tipar,  a  saturat  valu¬ 
rile,  a  înlănţuit  uraganul,  a  pus  aburul  în  lucru,  a  silit  fulgerul 
să  intre  în  lanţurile  paratrăsnetului;  boruri  de  diamant  pătrund 
prin  sinurile  munţilor,  şi  aduc  apă  în  deşertul  arzător;  ciocane 
gigantice  lovesc  blocurile  metalice;  telegraful,  telefonul,  telescopul 
a  înlăturat  depărtările;  analiza  spectrală  a  descoperit  părţile  con¬ 
stitutive  ale  planetelor;  mii  de  fabrici  cu  o  cheltuială  relativ  ne¬ 
însemnată  de  forţă  musculară  îndeplinesc  lucrări,  pe  care  titanii 
din  mitologie  nici  nu  le-au  visat  măcar.  Dacă  oamenii  din  lumea 
veche,  privind  în  viitor  şi-ar  fi  putut  închipui  ceeace  face  ştiinţa 
azi,  ar  fi  crezut  că  acum  a  început  vârsta  de  aur  pe  care  o  visa¬ 
seră  poeţii  lor.  Insă  cu  toate  cuceririle  minţii,  pământul  făgăduit 
fuge  din  ce  în  ce  mai  mult  dinaintea  noastră  ca  o  Fata  morgana. 
Profunda  ignoranţă  a  masselor  populare,  grozava  îngreuiare  de 
lucru,  cerşetoria  strigătoare  la  cer  alături  de  risipa  şi  desfrâul,  nu 
sunt  simţite  cu  mai  puţină  durere  în  secolul  electricităţii  şi  al 
aburului  ca  în  veacurile  de  crudă  barbarie.  «Spitalele  şi  temniţele 
sunt  tovarăşi  tot  aşa  de  obişnuiţi  ai  progresului  ştiinţific  ca  şi 
palatele  luxoase  şi  magazinele  măreţe*,  zice  Henry  George.  «In 
reşedinţele  sgomotoase,  pe  strade  pardosite  cu  asfalt  şi  luminate 
cu  sori  electrici,  întâlnim  fete  tot  aşa  de  sleite,  de  posomorite, 
ca  şi  altă  dată.  In  mijlocul  celei  mai  mari  îngrămădiri  de  bogăţii 
găsim  oameni,  cari  mor  de  foame  şi  copii  bolnavi,  cari  sug  la 

sânul  uscat  al  mamei  lor.  Partea  tragică  a  parabolei  evanghelice 
cu  bogatul  şi  săracul  Lazăr  nu  şi-a  pierdut  nici  azi  adevărul 
sguduitor». 

«Ce-i  foloseşte  lui  Prometeu,  omului  în  genere,  că  a  adus 
focul  din  cer  şi  l-a  pus  în  serviciul  lui,  că  spiritele  pământului 
şi  ale  aerului  îi  sunt  supuse»,  întreabă  cunoscutul  învăţat  Huxley 
«dacă  vulturul  nevoiei  îi  roade  veşnic  interiorul  ţinându-1  doar  la 
o  distanţă  de  un  fir  de  păr  de  stricăciunea  finală?  Nu  îndrăs- 
nesc  să  exprim  părerea»,  zice  tot  el,  «că,  dacă  nu  e  nădejde  de 
o  îmbunătăţire  radicală  a  stării  celei  mai  mari  părţi  a  familiei 
omeneşti  —  dacă  e  adevărat  că  creşterea  cunoştinţelor  care  are 
drept  rezultat  dobândirea  unei  puteri  mai  mari  peste  natură  şi 
dacă  bogăţiile  câştigate  prin  puterea  aceasta  nu  vor  schimbă  cu 
nici  un  fel  extinderea  şi  răspândirea  sărăciei  cu  toată  degenerarea 
ei  fizică  şi  morală  în  masele  poporului  —  aş  salută  cu  bucurie 
venirea  vre-unei  comete  căzătoare,  care  să  răstoarne  toată  socie¬ 
tatea  aceasta  pregătindu-i  sfârşitul  dorit». 

«Legătura  aceasta  a  sărăciei  cu  progresul»  — observă Henry 
George  —  <e  marea  enigmă  a  timpului  nostru.  Ea  e  faptul  central, 
din  care  izvoresc  toate  greutăţile  industriale,  sociale  şi  politice 
care  turbură  lumea  şi  cu  care  oamenii  de  stat,  filantropii  şi  peda¬ 
gogii  se  luptă  înzadar.  Din  cauza  aceasta  se  ridică  acei  nori 
negri,  cari  acopăr  până  şi  viitorul  naţiunilor  celor  mai  progresive 
şi  mai  independente.  Aceasta  e  enigma  pe  care  a  pus-o  sfinxul 
civilizaţiei  noastre  şi  a  cărei  nedeslegare  înseamnă  moartea.  Cât 
timp  creşterea  bogăţiilor,  pe  care  o  numim  progres  material,  va 
constă  numai  în  strângerea  de  averi,  în  mărirea  luxului  şi  întă¬ 
rirea  contrastului  dintre  «Casa  prisosului»  şi  «casa  lipsei»,  nu  putem 
spune  că  progresul  săvârşit  e  un  progres  adevărat  şi  durabil». 
O  reacţiune  se  impune.  Trebue  să  reînoim  forţele  motrice  ale 
civilizaţiei,  introducând  în  vieaţă  factori  noi  făcând  abstracţie  de 
Ştiinţă.  Ştiinţa  care-şi  ia  aroganţa  de  a  formă  pe  pământ  un 
domeniu  independent  de  adevăruri  mai  înalte  şi  cu  o  îndreptăţire 
egală,  trebue  să  spunem  că  a  dat  faliment  în  direcţia  aceasta. 
In  loc  ca  uniţi  sub  conducerea  cerului  să  ducă  lupta  contra  duş¬ 
manului  comun,  contra  împărăţiei  întunerecului  şi  minciunii,  oa¬ 
menii  se  luptă  pentru  pradă  sub  steagul  ştiinţei.  Ca  deviză  fun¬ 
damentală  a  vieţii  s’a  luat  zicala:  Puterea  merge  înaintea  drep¬ 
tului,  sau  cum  spune  Biblia  despre  Ismail  (I  Moise,  XVI,  12): 

Mâna  lui  va  fi  împotriva  oricărui  şi  mâna  oricui  împotriva  lui». 
Fiecare  există  numai  pentru  sine,  adecă,  domneşte  o  duşmănie 
generală,  o  neîncredere  şi  răutate  reciprocă  şi  nicăiri  nu  e  linişte, 
dreptate,  compătimire  şi  iubire.  Adversarul  cade;  cu  atât  mai 
bine:  rassa  omenească  prin  lupta  se  îmbunătăţeşte.  Cruţarea  e  o 

crimă,  fiindcă  sacrifică  pe  cei  puternici  celor  slabi  şi  pe  cei  bogaţi 
cu  duhul  şi  cu  trupul  celor  leneşi  şi  şubrezi.  Lumea,  zice  Ştiinţa, 
e  mişcată  şi  stăpânită  de  legea  inexorabilă  a  luptei  pentru  exi¬ 
stenţă.  Ca  o  urmare  logică  a  unei  asemenea  concepţii  despre 
vieaţă  şi  a  unei  asemenea  priviri  a  factorilor  civilizaţiei  apare 
filozofia  lui  Nietzsche. 

Nietzsche  e  un  cugetător  german  original  şi  strălucit,  un  om 
cu  un  mare  talent  multilateral.  E  critic,  poet,  filolog  şi  în  urmă 
filozof.  Ca  temă  fundamentală  a  activităţii  lui  literare  şi  filozo¬ 
fice  îi  serveşte  lupta  grozavă  şi  deschisă  împotriva  creştinismului. 
Nietzsche  crede,  că  toate  relele  din  vieaţa  modernă,  toată  mizeria 
civilizaţiei  noastre  provine  din  faptul  câ  ne-am  supus  postulatelor 
evanghelice  ale  iubirii,  blândeţii  şi  milostivirii.  După  părerea  lui 
abia  atunci  se  va  deschide  înaintea  omenirii  o  perspectivă  stră¬ 
lucită  când  va  scăpă  din  lanţurile  morale  impuse  de  Isus  Cristos. 
Daţi  omului  deplină  libertate  şi  spaţiu  liber,  zice  Nietzche,  scă- 
paţi-1  de  imaginile  înşelătoare  ale  conştiinţei,  cinstei  şi  ruşinii, 
recunoaşteţi  îndreptăţirea  tuturor  instinctelor  şi  pasiunilor  lui,  şi 
vă  veţi  miră  de  puterea  forţelor  descoperite  în  el.  Duzini,  sute, 
poate  mii  de  indivizi  slabi  vor  pieri,  înăbuşiţi  în  lupta  aceasta, 
însă  în  schimb  învingătorul,  sătul  de  sudoarea  şi  sângele  lor,  se 
va  urcă  pe  cadavrele  lor  ca  pe  o  scară  şi  va  pune  baza  unei 
noi  rasse  de  fiinţe.  Acesta  nu  va  mai  fi  simplu  «om»  ci  «supra¬ 
om». 

Filozofia  lui  Nietzsche  e  perfecţionarea  teoriei  lui  Darwin. 
După  Darwin  lunga  scară  a  fiinţelor  vii,  începând  dela  organismul 
cel  mai  inferior  şi  terminând  cu  cel  mai  superior,  omul  formează 
un  ianţ  neîntrerupt  de  trecere  dela  o  formă  la  alta.  Pe  calea  luptei 
pentru  existenţă  organismele  se  perfecţionează  neîncetat:  numai 
exemplarele  mai  tari  durează,  cele  mai  pregătite  de  luptă,  cele¬ 
lalte  sunt  nimicite  sau  mor  dela  sine  din  cauza  lipsei  de  hrană. 
In  virtutea  legii  eredităţii  orice  privilegiu  născut  în  chip  întâm¬ 
plător  rămâne  în  organism.  In  decursul  veacurilor  la  unele 
specii  de  animale  se  grămădesc  atâtea  forme  deosebite,  încât  for¬ 
mează  un  nou  tip  mai  desăvârşit.  Cu  acesta  se  repetă  acelaş  proces. 
Selecţiunea  naturală  a  fiinţelor  mai  bine  pregătite  şi  legea  ere¬ 
dităţii  nu-şi  întrerup  funcţiunea  lor  nici  o  clipă.  Perfecţionându-se 
astfel,  lumea  organică  produce  în  urmă  tipul  omului.  O  asemenea 
teorie  (chiar  dacă  lăsăm  la  o  parte  adevărul  sau  particularitatea 
ipotezelor  ei  fundamentale)  nu  ni-se  pare  terminată.  Nietzsche 
s’a  supus  muncii  de  a  o  termină,  punând  punctul  pe  i>.  Dacă 
omul  printr’un  lung  lanţ  de  forme  moarte  apare  în  mod  nemij¬ 
locit  unit  cu  maimuţa,  dacă  a  provenit  din  ea,  precum  şi  mai¬ 
muţa  la  rândul  ei  a  provenit  din  alte  organisme  mai  inferioare 


—  de  ce  am  rămânea  oare  la  om?  Dacă  nu  imediat,  nu  mâine, 
nu  după  o  sută  de  ani,  totuş  va  trebui  să  apară  odată  o  fiinţă 
care  să  fie  şi  mai  bine  pregătită  pentru  vieaţă,  care  să  fie  şi  mai 
perfectă  ca  omul.  A  conduce  pe  oameni  pe  o  asemenea  cale,  la 
capătul  căreia  le  fac  semn  titani  şi  semizei,  e  o  chemare  atât  de 
măreaţă,  crede  Nietzsche,  încât  nu  trebuie  să  te  laşi  amăgit  de 
postulatele  religiunii,  moralei,  conştiinţei  şi  Istoriei. 

Cu  cât  se  va  face  mai  mult  rău  cu  atât  se  va  desfăşura  mai 
multă  forţă  şi  energie,  şi  supraomul  va  apărea  cu  atât  mai  de 
grab.  Fiţi  aspri,  porunceşte  Nietzsche  discipulilor  săi.  «Nu  vă 
lăsaţi  târîţi  de  milă,  compătimire  şi  iubire!  înăbuşiţi  pe  cei  slabi, 
urcaţi-vă  pe  cadavrele  lor,  voi  fiii  unei  rasse  nouă;  idealul  vostru 
e  supraomul^. 

E  o  teorie  îngrozitoare!  Nu  triumfă  cei  mai  buni,  ci  cei  mai 
puternici,  hrăpăreţii.  Binele,  iubirea  şi  adevărul  să  se  retragă  şi 
să  facă  loc  violenţei,  neruşinării  şi  viţiului.  Dionisius,  tiranul  Sira- 
cuzei,  Irod  cel  mare,  Nero,  Cezare  Borgia  —  iată  reprezentanţii 
ideilor  Nitzscheiniane.  Unde  rămâne  fericirea  tuturor  membrilor 
familiei  omeneşti,  pe  care  o  promisese  ştiinţa?  Unde  e  triumful 
celor  mai  înalte  principii:  adevărul  şi  iubirea?  Unde-i  altruismul 
universal  răspândit?  De  ce  n’aduce  ştiinţa  odată  cu  progresul 
material  şi  o  îndreptare  a  moravurilor  ?  De  ce  nu  smulge  răul 
din  rădăcină?  A!  asta  nu-i  treaba  ei!  Cauza  răului  e  de  natură 
morală  şi  ştiinţa  e  neputincioasă  împotriva  răului  moral.  Ea  poate 
sfărâmă  stânci,  poate  împrăştia  grămezi  mari  de  metal,  însă  nu 
poate  înmuiâ  o  inimă  învârtoşată.  Toate  invenţiile  sgomotoase, 
fala  epocei  noastre,  sunt  mici  în  raport  cu  destinaţia  lor  şi  nu 
spun  nimic  în  raport  cu  scopurile,  cărora  le  servesc.  Destinaţia 
lor  în  cea  mai  mare  parte  constă  exclusiv  în  înaintarea  progre¬ 
sului  material,  stăpânia  omului  asupra  forţelor  naturii,  grămădirea 
de  bogăţii  şi  comodităţi  exterioare.  Apostolii  şi  filozofii,  cari  pre¬ 
dică  înfrăţirea  popoarelor,  şi-au  îndeplinit  chemarea  lor  şi  fără 
telefon  şi  fără  telegraf;  însă  milioane  de  sârme  cari  au  împre¬ 
surat  în  zilele  noastre  tot  pământul  ca  o  pânză  de  păianjen,  ser¬ 
vesc  mai  ales  jocului  înşelător  al  burselor  şi  vorbăriilor  ziarelor 
asupra  jocului  politic  al  piticilor  morali.  Cu  un  cuvânt,  cunoştinţa,' 
ştiinţa  e  o  unealtă,  care  poate  fi  şi  bună  şi  rea,  după  cum  ştim 
să  ne  folosim  de  ea.  Ştiinţa  de  pildă  a  descoperit  iarba  de  puşcă 
şi  paşnicul  Chinez  despărţit  prin  zidul  lui  mare  de  tot  restul  lumii, 
a  întrebuinţat-o  veacuri  întregi  în  linişte,  a  organizat  cu  ea  focuri 
de  artificii  etc...  însă  Europeanul  răsboinic,  care  priveşte  cu  atâta 
dispreţ  de  pe  culmea  culturii  la  Chinezii  înapoiaţi,  adaugă  pra¬ 
fului  de  puşcă,  puşti,  tunuri  şi  ghiulele,  cheltueşte  miliarde  cu  fa¬ 
bricarea  lor  şi  cu  ajutorul  descoperirilor  unui  Schwarz,  Chassepot, 

Berdan,  Mauser,  Martini,  Armstrong,  Hochkin,  Maxime,  Krupp 
şi  a  multora  altora;  —  deoarece  numărul  lor  e  foarte  mare  —  poate 
distruge  milioane  de  fraţi.  Dacă  comparăm  mulţimea  prafului  de 
puşcă,  a  dinamitelor  sau  piroxilinei,  întrebuinţată  la  asedii  sau 
bombardări  pentru  distrugerea  locuinţelor  liniştite  ale  oamenilor 
cu  mulţimea  materiilor  explosive  întrebuinţate  Ia  ameliorarea  căilor 
de  comunicaţie,  în  scopul  apropierii  popoarelor,  la  săparea  de 
tuneluri,  la  lărgirea  trecătorilor  înguste  din  munţi,  la  înlăturarea 
stâncilor  primejdioase  submarine:  —  vom  vedea  ce  tristă  mărturie 
prezintă  omenirii  din  punct  de  vedere  al  desvoltării  morale,  tocmai 
Europa,  centrut  culturii!  —  Explicarea  exclusiv  ştiinţifică  dă  minţii 
numai  o  dresură  şi  dacă  omul  din  natură  se  aseamănă  cu  ani¬ 
malele  răpitoare,  cultura  aceasta  doar  îi  ascute  dinţii  şi  ghiarele. 
Raţiunea  serveşte  la  pregătirea  şi  prelucrarea  solului,  care  va  fi 
ocupat  apoi  de  alte  forţe.  Raţiunea  e  puterea  executivă,  însă  pu¬ 
terea  legislativă,  puterea  conducătoare  aparţine  inimii.  Evanghelia 
a  anunţat  lucrul  acesta  înaintea  veacului  al  XlX-lea:  «din  inimă 
ies  gândurile  rele*,  însă  si  cele  bune.  Dumnezeescul  cunoscător 
al  inimii,  lisus  Christos,  Mântuitorul,  a  arătat  mai  întâi  omenirii 
că  spiritul  oamenilor  e  singurul  izvor  al  vieţii  sociale,  politice  şi 
istorice,  şi  că  cu  cât  e  mai  perfect  cu  atât  şi  lucrările  produse 
de  el  sunt  mai  perfecte.  «Dacă  vreţi  ca  vieaţa  care  vă  încon¬ 
joară  să  se  transforme»  zice  creştinismul,  «transformaţi-vă  voi 
înşivă,  educaţi-vă  inima  voastră».  O  vieaţa  frăţească,  plină  de 
iubire,  o  împărăţie  a  lui  Dumnezeu  pe  pământ  e  posibilă,  insă 
trebuie  s’o  căutaţi  nu  în  mediul  vostru,  nu  în  ceva  din  afară,  ci 
în  voi,  în  inima  voastră.  Inima  însă  nu-i  un  domeniu  supus  in¬ 
fluenţei  Ştiinţei,  ci  e  domeniul  exclusiv  al  Religiunii.  E  imposibil 
să  însuflăm  naturii  morale  a  omului  forţe  pe  cale  externă,  me¬ 
canică.  Ştiinţa  nu  poate  face  pe  om  să-şi  schimbe  voinţa.  Prin 
groază  şi  siluire  îl  poate  sili  să  se  abată  dela  o  acţiune  rea,  însă 
nu-1  va  face  să  renunţe  la  voinţa  rea,  care  e  o  mişcare  lăuntrică, 
şi  nu-i  supusă  nici  unei  forţe  externe.  Reînoirea  morală  a  omului 
apare  condiţionată  de  supunerea  voluntară  sub  o  putere,  cu  o 
atracţiune  aşa  de  puternică,  încât  să-i  înlănţue  conştiinţa,  să  i  mişte 
sentimentele  şi  încE naţiunile  în  cel  mai  înalt  grad,  să  pună  în 
acţiune  tot  ce-i  bun  în  ele,  şi  să  dea  posibilitatea  unui  triumf  al 
părţii  mai  superioare  din  natura  omului  peste  cea  inferioară. 
Numai  Religiunea  Evangheliei  poate  avea  o  asemenea  putere 
pentru  omenire.  Evanghelia  vorbindu  ne  de  Dumnezeu  ca  iubire 
desăvârşită  şi  adevăr  absolut,  de  raportul  Iui  cu  lumea  şi  de  în¬ 
datoririle  noastre  către  el  —  ne  umple  sufletul  cu  cea  mai  mare 
evlavie  faţă  de  fiinţa  cea  mai  înaltă,  deşteaptă  în  noi  năzuinţa 
de  a  fi  vrednică  de  iubirea  lui  şi  provoacă  în  noi  supunerea  vo- 

luntară  în  faţa  poruncilor  sale,  ca  în  faţa  legii  morale  inexorabile. 
Creştinismul  —  şi  numai  el  --  împinge  pe  oameni  mereu  înainte 
în  desvoltarea  morală  în  numele  celei  mai  înalte  sfinţenii,  care 
e  Dumnezeu. 

Din  cele  spuse  până  acum  se  desprinde  următoarea  concluzie 
generală:  Cel  mai  înalt  ideal  universal  al  întregei  omeniri  e  idealul 
arătat  de  Evanghelie,  adecă,  Împărăţia  lui  Dumnezeu.  Calea  spre 
realizarea  lui  e  renaşterea,  reînoirea  morală  a  întregei  naturi  spi¬ 
rituale  a  omului,  formarea  unei  concepţii  creştine  despre  lume 
în  el,  transformarea  voinţei  lui  în  spiritul  iubirii  şi  adevărului 
evanghelic.  Ca  forţă  motrice  în  calea  aceasta  serveşte  Religiunea. 
O  asemenea  deducţiune  nu  poate  fi  de  loc  înjositoare  pentru 
Ştiinţă  şi  n’are  nici  un  motiv  s’o  conteste.  Ştiinţa  îşi  are  sfera 
ei  specială  de  activitate,  o  sferă  de  asemenea  foarte  respectabilă, 
în  interiorul  căreia  orice  rezultat  în  felul  lui  apare  ca  o  mare 
binefacere  pentru  omenire.  Amândouă  aceste  domenii,  atât  do¬ 
meniul  influenţat  de  Religiune,  cât  şi  cel  influenţat  de  Ştiinţă,  prin 
natura  stării  de  fapt  nu  apar  în  contrazicere  unul  cu  altul  ci  se 
întregesc  reciproc.  Şi  dacă  între  reprezentanţii  Ştiinţei  şi  ai  Reli- 
giunii  se  întâmplă  ciocniri,  astea  se  explică  printr’o  tristă  neîn¬ 
ţelegere:  prin  incapabilitatea  de  a  se  orienta  în  marginile  com¬ 
petenţei  lor,  prin  dorinţa  de  a  pătrunde  intrăm  domeniu  străin. 
Există  o  poveste  din  Evul  mediu  cu  doi  cavaleri,  cari  se  bateau 
pe  viaţă  şi  pe  moarte  fiindcă  se  acuzau  unul  pe  altul  de  nea¬ 
devăr  evident  -  după  convingerea  lor.  Se  certau  pentru  coloarea 
unui  scut:  unul  zicea  că  scutul  e  alb  iar  celălalt  susţinea  că  e 
albastru.  Şi  amândoi  aveau  dreptate.  Scutul  era  văpsit  pe  amân¬ 
două  părţile  cu  două  colori  diferite:  una  cu  alb  şi  cealaltă  cu 
albastru.  Dacă  cavalerii  ar  fi  privit  scutul  in  chestiune  nu  numai 
dintr’o  parte  ci  din  amândouă,  sau  dacă  asta  le  era  imposibil 
din  cauza  poziţiilor  luate,  totuş  dacă  fiecare  ar  fi  declarat  că  a 
privit  scutul  numai  din  partea  care-i  era  accesibilă  şi  că  are  drept 
să  vorbească  numai  de  o  parte  a  scutului,  neînţelegerea  nu  i-ar 
fi  dus  la  o  luptă  sângeroasă;  cavalerii  nu  şi-ar  fi  rupt  scuturile 
fără  folos  în  luptă,  ci  şi-ar  fi  întins  manile  frăţeşte. 

Lupta  dintre  reprezentanţii  Ştiinţii  şi  ai  Religiei  se  explică 
deci  printr’o  neînţelegere.  Atât  Ştiinţa  cât  şi  Religia  are  de  a 
face  cu  unul  şi  acelaş  obiect,  cu  organismul  enorm  al  lumii  în 
total  şi  cu  al  omului  în  particular,  care  în  mijlocul  universului 
infinit  prezintă  în  sine  o  -lume  în  mic»  deosebită  şi  despărţită. 
Răspunzând  la  întrebarea  minţii  şi  inimii  noastre,  Ştiinţa  şi  Religia 
ne  lămuresc  enigma  existenţei  lumii  din  două  puncte  de  vedere 
deosebite.  Ştiinţa  determină  legile  veşnice  şi  inexorabile,  după 
cari  progresează  vieaţa  universului;  ea  deschide  şi  supune  inte- 

ledului  omenesc  noi  forţe  din  natură,  stabileşte  chiar  gradul  de¬ 
pendenţei  externe  şi  fizice  a  omului  de  lumea  înconjurătoare,  mai 
scurt:  Ştiinţa  are  de  scop  să  dea  un  răspuns  cât  mai  deplin 
posibil  la  întrebarea:  cum  există  lumea?  —  Religia  are  o  altă  me¬ 
nire;  ea  răspunde  la  întrebarea:  cum  trebuie  să  existe  omul  în 
lume  ?  în  ce  raporturi  trebuie  să  stea  cu  lumea  şi  cu  acela  care-i 
mai  mare  ca  lumea?  Cărturarul  întrebă  pe  Jisus:  «Invăţătorule, 
ce  să  fac  ca  să  moştenesc  viaţa  de  veci?»  Cu  aceeaş  întrebare 
se  îndreaptă  orice  creştin  spre  Religie  cu  credinţa  tare  că  în  în¬ 
văţătura  Evangheliei  găseşte  nu  numai  răspunsul  necesar,  ci  în 
unirea  strânsă  şi  vie  cu  Dumnezeu  prin  rugăciune  va  dobândi 
forţele  morale  necesare  pentruea  în  orice  lucrare,  în  orice  sim¬ 
ţire  şi  în  orice  cuvânt  să  se  ascundă  o  ideie  veşnică,  care  să-i 
dea  drept  la  viaţă.  Cu  o  asemenea  concepţie  despre  menirea 
Religiei  şi  a  Ştiinţei  si  cu  o  asemenea  mărginire  a  sferelor  lor  de 
activitate  mai  poate  fi  vorba  oare  de  contraziceri  între  Religie  şi 
Ştiinţă  şi  de  necesitatea  înlocuirii  uneia  prin  alta? 

Calea  spre  o  vieaţă  cu  importanţă  veşnică,  n’a  fost  străbă¬ 
tută  de  mult  de  omenire  şi  de  aceea  e  mai  mult  decât  curios  a 
spune  că  Religia  şi-a  trăit  traiul,  şi  că  Ştiinţa  trebue  să  fie  steaua 
conducătoare  şi  forţa  motrice  a  civilizaţiunii  viitoare.  Iisus  Hri- 
stos  spune  in  Evanghelia  după  Luca  (Cap.  XIII,  20 — 21):  «Cu 
cine  voiu  asemănă  împărăţia  lui  Dumnezeu?  Asemenea  e  alua¬ 
tului  pe  care  luându-1  femea  l-a  ascuns  în  trei  măsuri  de  făină, 
până  ce  s’a  dospit  toată  .  Vorbind  mai  departe  în  sensul  acestei 
parabole,  trebue  să  adăogăm  că  Religia  lui  Hristos  e  indispen¬ 
sabilă  pentru  omenire,  ca  şi  aluatul  pentru  făină,  şi  câtă  vreme 
oamenii  nu-s  pătrunşi  cu  toţii  de  spiritul  Evangheliei,  Creştinismul 
nu  se  poate  înlocui.  La  asta  cineva  îmi  va  răspunde  că  există  * 
un  mare  număr  de  oameni  cu  cele  mai  înalte  motive  de  purtare 
morală  şi  cu  o  vieaţă  curată  ca  cristalul,  dar  cari  îşi  declară 
făţiş  necredinţa  în  învăţăturile  Religiunii,  negând  în  totul  influ¬ 
enţa  ei  asupra  vieţii  şi  purtării  lor  morale.  Ca  reprezentant  tipic 
al  unor  asemenea  oameni  putem  luă  pe  învăţatul  francez  Littre, 
«sfântul  acesta,  care  nu  crede  în  Dumnezeu»,  cum  l-a  caracterizat 
foarte  bine  un  alt  scriitor  francez.  Cum  vom  împăca  aceste  fapte 
cu  noţiunea  noastră  despre  Religiune,  ca  centrul  tuturor  forţelor 
vitale,  care  mişcă  şi  transformă  lumea  noastră  socială  actuală? 

Explicarea  e  foarte  simplă.  Religiunea  creştină  timp  de  19 
veacuri  de  existenţă  a  lăsat  o  urmă  neştearsă  asupra  unui  lung 
şir  de  generaţii,  asupra  legilor  şi  instituţiilor  lor,  asupra  educaţiei 
lor  spirituale  şi  morale,  în  genere,  asupra  întregului  lor  mers  de 
idei.  Noi  toţi,  oricare  ne-ar  fi  părerile  religioase,  ne  aflăm  în 
mod  inconştient  sub  influenţa  ei  la  fiecare  pas  şi  în  orice  mo- 

ment  al  vieţii  noastre.  O  mare  parte  din  ideile,  care  pentru  po¬ 
mădată  au  fost  aduse  lumii  de  Creştinism,  a  devenit  acum  un 
patrimoniu  comun  şi  adversarii  Creştinismului  au  să  mulţămească 
numai  Evangheliei  pentru  toate  câştigurile  cu  care  pe  drept  se 
mândresc,  chiar  dacă  nu  vor  să  recunoască  lucrul  acesta.  însă, 
când  soarele  e  acoperit  cu  nori,  lumina  zilei  care  ne  înconjoară, 
nu-i  independentă,  ci  iese  tot  din  marele  astru  ascuns  pentru  noi. 
Dupăce  s’au  împrăştiat  norii,  cerul  iarăş  se  limpezeşte  şi  soarele 
va  străluci  în  toată  frumseţa  vărsând  valuri  de  căldură  şi  lumină 
şi  dând  naştere  unei  zile  fericite  şi  luminoase. 

Se  va  întâmplă  însă  aşa?  Nimeni  nu  poate  răspunde  la 
asta.  lisus  Hristos  spune  că  nu  putem  şti;  şi  tocmai  fiindcă  nu 
ştim  timpul  sosirii  orei  acesteia  trebue  nu  numai  să  fim  totdeuna 
gata  de  a  o  întâmpină,  ca  gazda,  care-şi  păzeşte  casa,  şi  ca  fe¬ 
cioarele  cu  candelele  lor,  care  întâmpină  pe  mire  (Matei  25,  1 — 13), 
ci  trebue  să  şi  lucrăm  şi  să  ajutăm  din  toate  puterile  sosirea 
acestei  ore,  cum  au  lucrat  slugile  cu  talanţii  lor  (Matei  25,  14). 
La  întrebarea,  când  va  veni  ora  aceasta,  Mântuitorul  îndeamnă 
pe  oameni  să  lucreze  din  toate  puterile  spre  a-i  grăbi  venirea. 
Şi  alt  răspuns  nu  poate  fi.  Nimeni  nu  poate  spune  oamenilor 
când  va  veni  ziua  şi  ora  împărăţiei  Iui  Dumnezeu,  deoarece  so¬ 
sirea  acestei  ore  nu  depinde  de  nimeni  altul  decât  de  ei  înşişi. 

«Răspunsul  e  acelaş»,  zice  un  cugetător  cunoscut,  «ca  ră¬ 
spunsul  acelui  înţelept,  care  la  întrebarea  unui  trecător,  cât  mai 
e  până  la  oraş,  răspunse:  Mergi  şi  vezi!»  —  «Cum  putem  şti 
cât  mai  e  până  la  scopul  acela,  de  care  se  apjopie  omenirea, 
dacă  nu  ştim  în  ce  chip  se  va  mişcă  spre  el  omenirea,  care  poate 
sau  să  meargă  înainte  sau  să  rămână  pe  loc,  grăbind  sau  întâr¬ 
ziind  înaintarea.  Tot  ce  putem  şti  ne  arată  ce  avem  să  facem 
noi  cari  formăm  omenirea  şi  ce  nu,  spre  a  înlesni  venirea  împă¬ 
răţiei  Iui  Dumnezeu.  Şi  asta  o  ştim  cu  toţii.  Evanghelia  ne  spune 
lămurit.  Trebue  să  încetăm  cu  ceeace  nu  trebue  să  facem:  fie¬ 
care  din  noi  trebue  să  trăească  cu  toată  lumina,  ce  i  s’a  dat, 
pentruca  să  vie  împărăţia  făgăduită  de  Dumnezeu,  spre  care  e 
atrasă  inima  fiecărui  om. 

Ajungerea  împărăţiei  lui  Dumnezeu  e  un  act  şi  dumnezeesc 
şi  omenesc,  e  improprierea  din  partea  omului  a  adevărului  divin 
anunţat  oamenilor  de  lisus  Hristos.  Cu  cât  omul  se  va  apropia 
mai  mult  în  inima  lui  de  Dumnezeu,  cu  atât  împărăţia  lui  Dum¬ 
nezeu  se  va  apropia  mai  mult  de  om.  Venirea  împărăţiei  lui 
Dumnezeu,  întrucât  depinde  de  om,  e  condiţionată  deci  de  dis¬ 
ciplinarea  voinţei,  prin  educaţia  ei  în  spiritul  iubirii  şi  adevărului 
evanghelic.  Dini.  /.  Cornifescu, 

CE  CUGEŢI  TU  DESPRE  CHR1STOS? 

Că  a  fost  un  om  sublim,  bunătatea  şi  binefacerea  întrupată 
şi  poate  înzestrat  cu  puteri  supranaturale,  un  învăţător  desăvârşit, 
cu  un  cuvânt  una  dintre  cele  mai  măreţe  figuri  din  câţi  oameni 
au  trăit  în  această  lume,  -■  e  un  lucru  sigur  pentru  tine;  dar  nu 
e  vorba  de  aşa  ceva,  atât  a  fost  şi  Socrate,  Budha,  Confucius  şi 
cu  atât  mai  mult  Moisi,  Uie,  ba  chiar  sf.  loan  Gură  de  aur,  Va- 
sile  ce!  mare,  Fer.  Augustin,  şi  încă  mulţi  alţii.  Dacă  este  El 
însă,  numai  atât  şi  mai  mult  nu,  atunci  ÎL  poţi  adoră  cât  vei  vrea, 
căci  El  nu-ţi  va  putea  ajuta.  Sau  poate  voeşti  ca  şi  atunci  când 
te  vei  mută  din  această  viaţă,  în  ceasul  înfricoşat  al  morţii,  să  te 
rogi  unui  Socrate  sau  unui  Goethe?  Dar  oare  te  vor  curăţi  ei 
de  păcate?  Te  vor  însoţi  ei  în  împărăţia  întunecoasă  a  morţii? 
căci  tu  de  aceasta  ai  lipsă.  Acesta  este  simburele  tuturor  reli- 
giunilor.  Religiunea  nu  este  morală,  chiar  şi  cea  mai  înaltă  învăţă¬ 
tură  a  moravurilor  nici  pe  departe  nu  este  religiune.  Ci  religiunea 
este  şi  a  fost,  la  toate  popoarele,  din  întreaga  lume,  după  înţe¬ 
lesul  de  acum  şi  original  al  cuvântului:  Temere  dc  Dumnezeu.  — ' 
Dar  pentruce  temere  de  Dumnezeu,  când  iarăş  toate  religiunile 
cu  un  glas  ÎL  adoară  ca  pe  un  principiu  al  binelui,  până  chiar 
şi  cei  amăriţi  şi  năcăjiţi  îL  numesc:  «Preabunul  şi  milostivul 
Dumnezeu?.» 

Răspunsul :  pentrucă  omul  a  făcut  rău  şi  face  încontinu, 
creştineşte  zis,  este  un  păcătos.  —  Ce  caută  aşa  dar  omul  religios 
şi  evlavios?  împăcare  cu  Dumnezeul  acesta  bun  şi  sfânt,  pe  care 
L-a  mâniat  prin  păcatele  sale,  pe  scurt  caută:  iertarea  păcatelor. 

Iertarea  păcatelor  a  căutat-o  deja  cu  mii  de  ani  înainte  In¬ 
dianul  de  lângă  râul  Ganges  şi  tot  aceasta  o  caută  Fachirul,  care 
se  chinue  pe  acele  locuri. 

Vina  păcatului  a  simţit-o  deja  vechiul  Eghiptean,  după  cum 
ne  arată  o  frumoasă  inscripţie  de  pe  piatra  unui  mormânt:  «O 
inimă,  inimioara  mea,  pe  care  te-am  primit  dela  scumpa  mea 
mamă,  ca  să  te  am  în  această  viaţă  pământească,  nu  păşi  ca 
martor  în  contra  mea,  nu  mă  pârî  Judecătorului!  (Cap.  30  din 
cartea  morţilor,  Papirul  din  Turin)  (aseamănă  acest  citat  cu  ep.  I. 
loan  cap.  3  v.  19 — 21).  Şi  poate  s’a  liniştit,  când  preotul,  ca 
să  zicem  —  Ia  deslegarea  gropii,  în  numele  lui  Dumnezeu,  i-a 

zis:  «Eu  sunt  cel  Neapropiat,  care  am  făcut  cerul  şi  am  creat 
toate  fiinţele.  Am  fost  eri  şi  cunosc  ziua  de  mâne.  Eu  sunt  legea 
legilor  —  Iţi  iert  greşalele,  şi-ţi  ridic  păcatele!» 

Iertarea  păcatelor  a  căutat-o  sărmanul  locuitor  al  Mexicului 
şi  cel  din  India  Posterioară  când  preotul  cu  greu  urcă  treptele 
templului  în  formă  de  piramidă,  ca  pe  altarul  cel  mai  deasupra 
să-i  aducă  lui  Dumnezeu  ca  jertfă  o  inimă  sfâşiată  şi  încă  sân¬ 
gerândă. 

Simbol  mult  cuprinzător!  —  căci  ce  altceva  mai  de  mare 
preţ  îi  poate  da  otnenimea  Ziditorului,  decât  o  inimă  înfrântă  de 
conştiinţa  vinei  şi  sdrobită  de  tortura  conştiinţii ! 

Iertarea  păcatelor  o  căutau  Grecii  şi  Romanii  şi  vechii  Ger¬ 
mani.  Căci  spre  ce  alt  scop  se  săvârşiă  cultul  împreunat  cu  sa¬ 
crificiu  ?  —  Iertarea  păcatelor  o  caută  dela  un  capăt  până  la  ce¬ 
lalalt  al  pământului  toţi  acei  cari  aduc  jertfă  şi  fac  pocăinţă,  cei 
cari  postesc  şi  se  roagă  şi  cel  dintâi  cuvânt  în  fiecare  religiune 
care  e  într’adevăr  religiune  şi  nu  numai  un  sistem  filozofic,  sau  o 
învăţătură  a  moravurilor,  —  astfel  glăsuieşte:  Dumnezeule,  Dum¬ 
nezeule,  fii  milostiv  mie  păcătosului ! 

Aşa  dar  acea  religiune  este  cea  mai  bună  şi  adevărată,  care 
poate  satisface  pe  deplin  şi  în  chipul  cel  mai  fericit  acestei  tre¬ 
buinţe  capitale:  care  poate  potoli  cu  totul  setea  chinuitoare  şi 
sfâşietoare  a  sărmanii  inimii  omeneşti,  după  nevinovăţie. 

Şi  cine  anume  o  poate  face  aceasta?  Cine  poate  împăca 
făptura  cu  Ziditorul  ei,  cine  poate  şterge  păcatul? 

Cine  altul  decât  însuşi  Făcătorul!  —  Când  în  faţa  Iui  Dum¬ 
nezeu  un  înger  puternic  a  strigat:  «Cine  este  vrednic  a  des¬ 
chide  cartea  şi  a  deslegă  peceţile  ei? 

«Nimenea  nu  putea  în  cer  nici  pe  pământ,  nici  sub  pământ 
a  deschide  cartea,  nici  a  o  vedea  pe  ea»,  {Apocalips  5,  2 — 4) 
pentrucă  eră  cartea  păcatului! 

Şi  Ioan  plângea  foarte,  «de  vremece  nimenea  nu  s’a  aflat 
vrednic  a -deschide  şi  a  ceti  cartea,  nici  a  o  vedea  pe  ea».  «Şi 
unul  din  bătrâni  îi  zice:  «Nu  plânge,  iată  a  biruit  leul  cel  din 
săminţia  Iudei,  rădăcina  lui  David,  ca  să  deschidă  cartea  şi  să 
deslege  cele  şapte  peceţi  ale  ei».  (Apoc.  5,  4 — 6). 

Aici  ni  se  înfăţişează  Christos  ca  Dumnezeu,  care  se  po¬ 
goară  în  această  lume,  ca  să  ridice  păcatele. 

« Cuvântul »  glăsueşte  loan,  şi  dela  cine  oare  a  ştiut-o  aceasta 
pescarul  dela  lacul  Genezaret,  dacă  nu  dela  însuşi  preaiubitul 
său  învăţător:  « Cuvântul  eră  la  început,  şi  Dumnezeu  eră  Cuvântul 
şi  toate  printr'ânsul  s’au  făcut.  Şi  Cuvântul  trup  s'a  făcut  şi  s'a 
sălăşluit  întru  noi ». 

Despre  aceea  însă,  cum  Dumnezeu  care  a  luat  trup  ne-a 
ridicat  păcatele,  vorbeşte  prorocul  prorocind  sosirea  lui:  «Cu  ade¬ 
vărat  el  poartă  păcatele  noastre  ». 

Şi  acel  bărbat,  despre  care  însuşi  Christos  s’a  exprimat,  că: 
«Nu  s’au  sculat  între  cei  născuţi  din  muieri  mai  mare»,  când  ÎL 
văzii  (pe  Christos)  zise:  «Iată  Mielul  lui  Dumnezeu,  care  poartă 
păcatele  lumii!»  Şi  Apostolul  insuflat  de  Duhul  zice:  Dumnezeu 
a  fost  în  Christos  şi  a  împăcat  lumea  cu  sine  ! 

Binevenită  şi  binecuvântată  împăcare  cu  Dumnezeu,  prin 
Dumnezeu  însuşi! 

Care  religiune  îi  poate  da  omului  ceva  mai  măreţ! 

Poate  cere  făptura  mai  mult  dela  Ziditor? 

Trad.  după  Fr.  Bettex:  Was  diinkt  dich  vom  Christo?  de  N  Ţandreu. 


UN  POPOR  PIERDUT:  ARMENII  DIN  REGATUL 

UNGAR. 


—  O  pagină  încheiată  din  «evoluţia»  religioasă  a  statului  ungar.  — 

Stăruinţa  pătimaşă  şi  agresivă,  cu  care  jurnalistica  maghiară 
a  discutat  proiectul  guvernului  pentru  înfiinţarea  succesivă  a  lor 
2  episcopii  maghiare,  una  unită  şi  alta  ortodoxă,  ne  îndeamnă  să 
deschidem  cartea  trecutului  unui  fragment  de  popor,  căzut  victimă 
politicei  religioase  a  statului  ungar. 

Doar  vom  învăţă  şi  noi  ceva  din  păţania  Armenilor,  de  ei 
fiind  vorba  *. 

Armenii  din  regatul  ungar  (socotit  aci  şi  Ardealul,  locul  aşe¬ 
zării  de  căpetenie  a  Armenilor)  sunt  o  frântură  din  vechiul  popor 
al  Armenilor,  care  pe  lângă  organizaţia  sa  de  stat,  încă  din  pri¬ 
mele  veacuri  ale  creştinismului  a  intrat  în  rândul  popoarelor 
creştine.  Dar  pe  lângă  toată  hărnicia  sa  ca  popor  organizat 
politiceşte  şi  bisericeşte  şi  ca  un  factor  apreciat  în  comerciu  încă 
din  vechime,  n’a  avut  norocul  de  a-şi  conservă  nici  independenţa 


1  Avem  de  izvor:  Fiistoria  Armenorum  Transsilvaniae.  .  elaborata  per  Christo- 
phorum  Lukacsi,  parochum  Armenopolitanum.  Viennae,  1859. 

statului,  nici  puritatea  credinţei  şi  organizaţiei  bisericeşti,  de  o 
parte  pentru  agresiunile  statelor  vecine  (Grecii,  Arabii,  Perşii, 
Georgianii,  Tătarii,  în  o  vreme  şi  cruciaţii),  de  altă  parte  din  pri¬ 
cina  ereziei  monofizite,  care  i-a  ţinut  încătuşaţi,  pânăce,  sub  in- 
fluinţa  politică  a  cruciaţilor  şi  a  altor  factori,  încheiară,  o  samă 
din  ei,  unirea  cu  Roma. 

Destrămarea  politică  şi  religioasă  a  Armenilor  avu  de  ur¬ 
mare  împrăştierea  lor  în  largul  lumii:  prin  Persia,  Siria,  Cilicia, 
Azia-mică,  Georgia,  Colchis,  în  jurul  Mării-negre,  Caucaz,  Tracia, 
Moesia,  Moldova,  Valahia,  Rusia,  Polonia,  Litvania  (op.  cit.  p.  4.) 
pe  unde  ei  trăiau  ca  tot  atâtea  fragmente  ale  aceluiaşi  popor, 
fără  de  vr’o  legătură  sufletească  între  olaltă. 

In  Ungaria  şi  Transilvania  să  fi  venit  Armenii  încă  sub  prin¬ 
cipele  Geza  şi  sub  primul  rege  ungar  Ştefan  (o.  c.  pag.  9)  după 
Thuroczii  Clironic,  Part.  II.  c.  22,  şi  după:  Keza,  Chronic,  c.  8. 

Situaţia  Armenilor  ungari  a  fost  dela  început  vrednică  de 
luare  aminte.  Deja  la  1243  Armenii  din  Strigoniu  primesc  dela 
regele  Bela  IV  un  document  privilegial  (o.  c.  pag.  9,  după:  Fejer, 
Cod.  Diplom.  Tom.  IV.  voi.  I.  p.  307).  In  alt  document  dela 
1281  al  regelui  Ladislau,  se  vorbeşte  chiar  de  «terram  Armeno- 
rum»  —  pământul  Armenilor,  dăruit  de  rege  călugărilor  augus- 
tini  din  Strigoniu  (o.  c.  pag.  9:  După  Fejer:  o.  c.  Tom.  V.  voi. 
III.  p.  77). 

Armenii  din  Ungaria  aveau  aşa  dar  litere  privilegiale  şi 
moşii  proprii. 

Cât  pentru  Transilvania,  autorul  nostru  pretinde  a  se  fi  aşezat 
acolo  Armeni  în  mai  multe  localităţi  cari  poartă  numiri  ca  Ar¬ 
meni,  Ormenis,  Urmeniş  în  comitatele:  Alba-de-jos,  Solnoc,  Co- 
jocna  etc.  (o.  c.  p.  10 — 11). 

Timpul  aşezării  Armenilor  în  deosebi  în  Ardeal  e  pus  de 
autorul  nostru  după  anul  1239,  când  oraşul  Aci  fu  ocupat  de 
Tatari  (pag.  12). 

In  vreme  ce  se  pare,  că  pe  Armenii  din  Ungaria  îi  înghite 
biserica  latină,  cu  care  erau  în  comunitate  de  credinţă  prin  unire 
şi  în  o  înrudire  oarecare  în  privinţa  ritului,  -  cauza  armeană 
primeşte,  deabia  însă  în  veacul  XVII,  o  întorsătură  favorabilă  în 
Ardeal,  unde  prin  localităţile  mai  înainte  înşirate  ca  având  pre¬ 
tenţia  de  a  fi  fost  locuite  de  Armeni,  se  aflau  acum  Români. 

îndemnul  acestei  întorsături  l-a  dat  faptul,  că  Armenii  din 
Moldova  şi  Valahia,  cari  îşi  aveau  încă  mai  dinainte  episcopul 
lor  «schismatic»  (netrecut  la  unire),  ajung  consideraţi  de  eretici 
şi  devin  persecutaţi  de  principii  şi  poporul  moldovean  (pag.  65). 
Persecuţia  mai  aspră,  dela  1551,  a  Armenilor  moldoveni  şi  alte 

persecuţii  repeţite  în  contra  aceloraşi  în  decursul  vremii,  îi  făcură 
pe  Armenii  moldoveni,  ca  la  a.  1669  să  treacă  în  Ardeal  (p.  66.) 
Aici  la  început  încă  le  merse  rău:  sunt  supuşi  la  dări  grele,  contra 
cărora  sunt  siliţi  a  se  plânge1  la  1693. 

Ceva  mai  târziu  se  pare  că  Armenii  îşi  apără  situaţia,  deoarece 
principele  Mihail  II  Apaffy,  prin  diploma  sa  dela  1696,  Ie  dă 
libertatea  de  a-şi  avea  organizaţie  proprie,  sub  judecători  proprii, 
le  garantează,  că  nu  vor  fi  luaţi  în  servitutea  obişnuită  a  vre- 
milor  de  atunci,  din  contră  le  acordă  şi  libertatea  de  comerdu 
pe  întinderea  întregului  său  stat  (o.  c.  pag.  16).  Nu  e  deci  nici 
o  mirare,  dacă  pe  Armeni  îi  aflăm  la  1697  luptând  cu  îndârjire, 
în  frunte  cu  episcopul  lor  Oxendiu  Verzereschi 2  în  contra  Tur¬ 
cilor  pentru  apărarea  Bistriţei  (o.  c.  pag.  18). 

Situaţia  Armenilor  ardeleni  devine  în  veacul  XVIII  mai  lă¬ 
murită  în  istorie,  dar  tot  atunci  se  porneşte  soartea  lor  spre  pier¬ 
zare  ca  popor  distinct. 

La  1715  le  moare,  în  Viena,  episcopul  Oxendiu  Verzereski. 
Adunarea  naţională  —  «Conventum  naţionale»  cierul  şi  fruntaşii 
Armenilor  se  întruneşte  la  20  Maiu  1715  în  Gorgeny  (comit. 
Turdei),  pentru  a-şi  alege  alt  episcop.  Adunarea  căzu  de  acord, 
ca  alegerea  următorului  episcop  să  o  lase  în  grija  scaunului  Roman, 
care  le  dăduse  pe  vrednicul  episcop  decedat  Oxendiu  (o.  c.  pag. 
73).  Urmarea  şovăirii  acestei  adunări  electorale  naţionale  fu,  că 
Armenii  ardeleni  fură  îngremiaţi  la  1716  la  episcopia  latină  din 
Alba-Iulia,  până  să-şi  primească  episcopul  lor  propriu  (op.  cit. 
pag.  74),  ceeace  nu  s’a  mai  întâmplat.  Episcopul  latin  Georgiu 
Martonfi,  care  îi  primise  între  atari  împrejurări  pe  Armeni  sub 
păstorirea  sa,  merse  până  acolo,  că  a  exerciat  întreagă  jurisdicţia 
asupra  Armenilor,  aşa  că,  spre  a-i  atrage  la  ritul  latin,  le-a  hiro¬ 
tonit  chiar  şi  preoţi  (1.  c.),  ceeace  canoniceşte  nu  eră  dreptul  său. 

Armenii  văd  şi  simt  bine  cursa,  în  care  sunt  prinşi.  De 
aceea  clerul  lor  cere  la  1729  episcopului  Zorger,  ca  pe  unul 
dintre  ei,  «qui  ritum  nostrum  bene  calleat»,  să-l  facă  cel  puţin 
vicar  al  său,  dar  aşa,  ca  acesta  să  aibă  jurisdicţia  peste  Armenii 
ardeleni.  Cererea  însă,  oricât  de  întemeiată  şi  restrânsă  chiar,  nu 
li-se  ascultă  (o.  c.  pag.  88—89). 

Tot  astfel  a  rămas,  mai  târziu,  zadarnică  şi  intervenirea  ar¬ 
hiepiscopului  armean  unit  din  Lemberg,  de  a-i  atrage  pe  Armenii 
ardeleni  sub  păstorirea  sa  (o.  c.  pag.  Armenii  rămaseră  şi 
pe  mai  departe  sub  jurisdicţia  episcopului  latin  de  Alba-lulia. 


1  Plin  adresa  cătrâ  corniţele  Rabutin:  că  mai  nainte  li  se  cerea  anual  dare  de 
100  taleri  numai,  iar  mai  apoi,  la  1687,  400  fior.  ungureşti,  pânăce  la  1693  a  fost  repar¬ 
tizată  pe  ei  dare  de  o  mile  şi  treisute  de  floreni  (o.  c.  pag.  17.) 

2  Din  Moldova  a  venit  acesta  sub  numele  de  Verzerescul. 

Tot  astfel  rămaseră  zadarnice,  din  punctul  de  vedere  al  in¬ 
teresului  superior  —  bisericesc  şi  naţional  —  al  Armenilor,  pri¬ 
vilegiile  pe  cari  ei  le-au  primit  dela  Carol  VI,  Maria  Terezia  şi 
Iosif  II.  Privilegiul,  acordat  la  1758  oraşului  Gherla  (care  era  se¬ 
diul  de  căpetenie  al  Armenilor  ardeleni),  de  a-şi  avea  magistratul 
său  de  20  «asesori»  armeni  în  frunte  cu  un  «jude»  armean,  ales 
de  dânşii;  asigurarea  libertăţii  de  comerciu,  acordată  «Nationi 
Armenicae»  pentru  întreg  Ardealul  şi  pentru  toate  regatele  şi 
provinciile  ereditare;  garantarea  ritului  armean  catolic  atât  în 
oraşul  Gherla  cât  şi  aiurea  (vezi  decretul  dela  1758  al  Măriei 
Terezia,  punctele  5,  8  şi  10  în  op.  cit.  pag.  23 — 27):  toate  ace¬ 
ste  erau  acum  în  parte  dispoziţii  întârziate,  în  altă  parte  ceva  in¬ 
suficient  pentru  a  salvă  existenţa  Armenilor  ardeleni  porniţi  spre 
distrugere. 

Deja  de  loc  după  1729,  când  fu  respinsă  cererea  clerului 
armean  de  a-şi  avea  păstor  din  neamul  său,  fie  chiar  şi  numai 
ca  vicar  al  arhiepiscopului  latin  ardelean,  se  rupse  în  două  di¬ 
stricte  separate  unitatea  religioasă  şi  administrativă  a  bisericii  ar¬ 
mene  din  Ardeal.  Gherla,  centrul  principal  al  Armenilor,  formă 
de  sine  singură  un  district,  iar  al  doilea  district  se  constitui,  în 
frunte  cu  Elisabetopoie,  din  comunităţile  armene  Giurgeu-Sân- 
Miclăuş  şi  Ciuc-Sepviz.  Astfel,  stricată  odată  unitatea  bisericii 
armene,  s’a  stricat  şi  uniformitatea  ritului,  s’a  sămănat  între  Ar¬ 
meni  sămânţa  discordiei,  s’a  pus  bază  diformităţii  ritului.  «Co¬ 
munităţile  religioase  armene,  cari  mai  nainte  erau  strânse  între 
olaltă  prin  cea  mai  frumoasă  legătură  de  unitate,  constituiau  o 
mică  biserică  orientală  armeană  în  Principat»,  se  destramă  (o.  c. 
pag.  89)  şi  ajung  sub  jurisdicţia  deplină  a  episcopului  latin  din 
Ardeal. 

Era  aşadar  lipsit  de  orice  importanţă  practică-rgală  în  Ar¬ 
deal,  terminul  de  «Naţio  Armenica»  din  decretul  privilegial  dela 
1758  al  Măriei  Terezia,  —  termin  de  altfel  folosit  şi  de  arhie¬ 
piscopul  armean  din  Lemberg  («A-Eppus  Nationis  Armenicae») 
spre  a  indică  şi  o  menire  «naţională»  a  bisericii  şi  ierarhiei  ar¬ 
mene.  Ierarhia  armeană  ardeleană  fu  decapitată  Ia  1715,  când 
muri  primul  şi  ultimul  ei  episcop  ardelean,  iar  «Ecclesia  Arme¬ 
nica»  şi  «Naţio  Armenica»  fură  băgate  într’o  oală  cu  biserica 
latină  şi  cu  Maghiarii  din  Principat. 

Nu-i  de  mirat,  aşadar,  de  loc  ceeace  ne-o  spune  nunţiul  apo¬ 
stolic  din  Viena,  pe  baza  unui  raport  dela  un  preot  armean  tran¬ 
silvan,  deja  la  1750  (cu  8  ani  înainte  de  decretul  «privilegial»  al 
Măriei  Terezia  privitor  la  garantarea  ritului  armean),  că  Armenii 
sunt  amestecaţi  cu  Ungurii  şi  că  într’atâta  sunt  de  alipiţi  latinilor, 
încât  nu  puţini  dintre  fruntaşii  («ex  magnatibus»)  Armenilor  ţin 

sărbătorile  după  calendarul  gregorian  (o.  c.  pag.  110)  şi  nu  după 
cel  armean. 

în  consonanţă  cu  această  deviare,  clerul  armean  din  Gherla, 
într’o  relaţie  a  sa  dela  1761,  spune  că  a  obişnuit  să  întrebuin¬ 
ţeze  liturgierul  latin  al  Dominicanilor,  tradus  pe  armeneşte  (Mis- 
sali  Latino  PS.  Dominicanorum  idiomate  Armeno...  utimur») 
(pag.  114),  —  obiceiu  şi  respective  liturgier  încuviinţat  în  Roma 
d’abiâ  ulterior,  la  30  lanuar  1762  (o.  c.  pag.  115). 

Astfel  a  alunecat  succesiv  terenul  de  sub  «Ecclesia  Arme- 
nica»  şi  de  sub  «Naţio  Armenica»,  odată  prin  sâlnicia  detento- 
rilor  puterii  publice  bisericeşti  şi  de  stat,  altădată  prin  introdu¬ 
cerea  de  bunăvoie  a  uzurilor  bisericeşti  străine. 

De  aceea  ritul  armean,  care  se  exerciâ  mai  nainte  în  Tran¬ 
silvania  în  mai  multe  locuri  e  restrâns  azi  —  la  1859,  când  scrie 
autorul  nostru  — la  4  localităţi :  Gherla,  Elisabetopole,  Gyergyo- 
Szent-Miklos  şi  în  Csik-Szepviz.  Ba  şi  mai  mult:  Armenii,  cari 
se  află,  în  afară  de  aceste  4  parohii,  prin  Ardeal  şi  Ungaria  ur¬ 
mează  întru  toate  ritul  latin  (o.  c.  pag.  125).  Gh.  C. 

(Sfârşitul  va  urma). 


CUVÂNTARE  LA  ÎNVIEREA  DOMNULUI  NOSTRU 
ISUS  CHRISTOS.1 

« Domnul  a  înviat  cu  adevăruh. 

(Luc.  XXIV,  34). 

învierea  lui  I sus  Christos  se  dovedeşte  prin  minunile  Apostolilor. 

Mulţi  pun  întrebarea:  pentruce  Christos  nu  s’a  arătat  Iudeilor  îndată 
după  învierea  sa?  Dar  aceasta  este  o  întrebare  de  prisos  şi  nefolositoare. 
Dacă  Christos  ar  fi  nădăjduit,  că  ei  prin  aceasta  s’ar  fi  întors  la  credinţă, 
negreşit  El  n’ar  fi  pregetat  după  învierea  sa  a  se  arătă  tuturor. 

Cumcă  ei  n’ar  fi  crezut  chiar  nicicând  El  li-s’ar  fi  arătat  iarăş  după 
învierea  sa,  o  dovedeşte  învierea  lui  Lazâr.  Acesta  murise  de  patru  zile, 
aşa  că  trecuse  în  putrejune.  Dar  Christos  l-a  rechemat  la  vieaţă  înaintea 
ochilor  Iudeilor,  şi  iarăş  l-a  deşteptat ;  însă  cu  toate  acestea  El  n’a  putut 
a-i  aduce  la  credinţă;  dimpotrivă,  i-a  făcut  mai  mari  vrăjmaşi  ai  săi.  Căci 
ei  au  venit  şi  voiau  pentru  aceasta  a-1  omori.  Dacă  ei  n’au  crezut  atunci 
întru  El,  când  a  sculat  din  moarte  pe  un  altul,  nu  s’ar  fi  înfuriat  ei  oare 
asupra  lui  mai  tare,  când  El  li-s’ar  fi  arătat  iarăş  c’a  înviat?  Ei  prin  aceea 
negreşit  nu  s’ar  fi  îndreptat,  ci  necucernicia  şi  osânda  lor  ar  fi  sporit. 
Aşadar  pentruca  El  să-i  scape  de  o  turbare  prisoselnică,  nu  s'a  arătat  lor, 


1  Traducere  îndreptată  după  cele  « Şesezeci  şi  patru  cuvinte  sau  predice*  ale  sf. 
luan  Gură  de  Aur,  traduse  de  ep.  Melchisedec. 

ci  numai  ucenicilor  săi;  căci  El  i-ar  fi  expus  numai  la  o  mai  mare  pe¬ 
deapsă,  dacă  după  răstignire  s’ar  mai  îi  arătat  lor. 

Aşadar  EI  s’a  retras  dela  ochii  lor,  pentruca  să-i  cruţe,  dar  s’a  arătat 
lor  prin  minunile  apostolilor  săi.  Eră  tot  una,  să  fi  văzut  pe  cel  înviat,  ori 
să  fi  auzit  pe  Petru  grăind  slăbănogului:  «în  numele  lui  Isus  Christos 
scoală-te  şi  umblă»  (Fapt.  Apost.  III,  6).  în  adevăr  aceste  minuni  ale  Apo¬ 
stolilor,  săvârşite  in  numele  lui  Christos,  erau  dovada  cea  mai  puternică 
despre  învierea  Domnului,  şi  pentru  a  convinge  despre  învierea  sa  mai 
mult  decât  arătarea  sa  cea  personală.  Aceasta  se  viderează  din  următoa¬ 
rele:  Christos  a  înviat  şi  s'a  arătat  ucenicilor  săi;  dar  totuş  şi  între  ace¬ 
ştia  s’a  găsit  unul,  care  nu  voia  să  crează  întru  învierea  Domnului,  adecă 
Toma.  El  doriâ  chiar,  ca  înainte  de  a  crede,  să  pună  degetul  său  pe  sem¬ 
nele  ranelor,  şi  cu  mâna  sa  să  poată  pipăi  coasta  Domnului.  Acest  ucenic 
petrecuse  cu  Domnul  în  curgere  de  trei  ani,  mâncase  cu  Domnul  deapu- 
rurea  la  o  masă,  văzuse  cele  mai  mari  semne  şi  minuni,  auzise  pe  însuş 
Domnul  vorbind,  —  şi  acum  când  el  a  văzut  pe  Domnul  înviat,  nu  voia 
să  crează,  până  ce  mai  întâi  nu  a  văzut  semnele  cuielor  şi  rana  cea  pri¬ 
cinuită  de  suliţă.  Spune-mi  mie,  în  asemenea  împrejurări  ar  fi  crezut  oare 
toată  lumea,  dacă  ar  fi  văzut  pe  cel  înviat?  Cine  ar  putea  cuteză  să 
afirme  aceasta? 

Dar  noi  putem  încă  şi  din  o  altă  împrejurare  a  dovedi,  că  minunile 
Apostolilor  ne  conving  despre  învierea  lui  Christos  mai  puternic,  decât 
privirea  însuş  înviatului.  Când  poporul  a  auzit,  cum  a  zis  Petru  cătră  slă¬ 
bănog:  «în  numele  lui  Isus  Christos  scoală-te  şi  umblă»,  au  crezut  mai 
multe  mii  (Fapt.  Ap.  IV,  4).  Acel  Apostol  (Toma)  a  văzut  pe  cel  înviat  şi 
totuş  nu  voia  să  crează;  dar  aceşti  vrăjmaşi  ai  lui  Christos  au  văzut  mi¬ 
nunea  lui  Petru,  şi  pentru  ea  au  primit  credinţa.  Aşadar  această  minune 
a  trebuit  să-i  fi  convins  despre  înviere  mai  lămurit  şi  mai  puternic  decât 
însaş  privirea.  De  aceea  minunile  şi  semnele  Apostolilor  sunt  dovada  cea 
mai  puternică  despre  învierea  Domnului.  De  aceea  zice  El  însuş:  «Adevăr, 
adevăr  zic  vouă,  celce  crede  întru  mine  va  face  aceleaşi  lucruri,  care  eu 
le  fac,  încă  şi  mai  mari  va  face»  (loan  XIV,  12).  Căci  fiindcă  între  ace¬ 
stea  urmase  răstignirea  şi  mulţi  prin  aceea  se  scandalizaseră,  de  aceea  acum 
era  trebuinţă  de  minuni  mai  mari.  Dacă  însă  Christos  după  răposarea  sa 
ar  fi  rămas  în  mormânt  şi  întru  moarte,  precum  afirmă  Iudeii  şi  n’ar  fi 
înviat,  nici  s’ar  fi  înălţat  la  cer,  atunci  nu  numai  minuni  mai  mari  nu 
s’ar  fi  putut  face  întru  numele  lui,  dar  nici  una.  Luaţi  aminte  că  în  cele 
zise  se  cuprinde  dovada  cea  mai  îndestulitoare  a  învierii  lui  Christos. 
Repet  încă  odată:  Christos  în  curgerea  petrecere!  sale  pe  pământ  a  să¬ 
vârşit  semne  şi  minuni,  a  sculat  morţi,  a  vindecat  leproşi,  a  alungat  du¬ 
hurile  cele  rele,  după  aceea  a  fost  răstignit,  şi  dupăcum  afirmă  Iudeii,  nu 

a  mai  înviat.  Ce  trebue  să  răspundem  noi  aqum  Iudeilor?  Noi  trebue  să 

le  zicem:  dacă  Christos  nu  a  înviat,  cum  oare  după  răstignirea  lui  au 

putut  să  se  facă  întru  numele  lui  încă  mai  mari  minuni,'  decât  acelea  ce 

a  făcut  El  însuş?  Niciodată  n’a  făcut  cineva  după  moartea  sa  lucruri  mai 
mari,  decât  în  vieaţa  sa;  însă  după  moartea  lui  Christos  numele  său  a 
lucrat  minuni,  care  după  fel  şi  însuşire  şi  în  tot  chipul  au  fost  mai  mari, 
decât  cele  de  mai  nainte.  Ele  au  fost  mai  mari,  căci  niciodată  în  timpul 
vieţii  Domnului  umbra  sa  n’a  sculat  morţi,  dar  umbra  Apostolilor  prin  pu¬ 
terea  lui  Christos  a  făcut  aceasta  de  mai  multeori.  Şi  iarăşi,  minunile  după 
înviere  au  fost  mai  mari,  căci  la  minunile  cele  de  mai  nainte  eră  însuş 
poruncitorul,  iar  după  răstignirea  sa,  chiar  slugile  lui  numai  cu  numele  lui 
au  făcut  minuni  încă  şi  mai  mari  şi  mai  înalte,  aşa  că  prin  aceasta  pu¬ 
terea  sa  a  strălucit  şi  mai  tare  şi  mai  slăvit.  Căci  aceea,  că  un  altul  numai 
prin  chemarea  numelui  lui  Christos  a  făcut  minuni  este  mult  mai  mare, 
decât  când  el  singur  ar  fi  săvârşit  minunile.  Vedeţi,  iubiţilor,  că  minunile 
Apostolilor  după  învierea  Domnului  au  fost  mai  mari,  decât  minunile  lui 
Isus  Christos  însuş?  Nu  este  oare  aceasta  o  indestulitoare  dovadă  despre 
înviere?  Căci  precum  am  şi  zis,  mai  adeveresc  încă  odată:  dacă  Christos 
a  murit  şi  n’a  înviat  iarăş,  atunci  ar  fi  trebuit  să  înceteze  şi  minunile  lui; 
dar  în  faptă  ele  nu  numai  n’au  încetat,  ci  au  urmat  încă  şi  mai  mari  şi 
mai  slăvite,  acelea  adecă  săvârşite  prin  Apostoli.  Iar  dacă  Christos  nu  ar 
fi  înviat,  atunci  nici  apostolii  nu  ar  fi  putut  săvârşi  în  numele  lui  astfel  de 
minuni;  căci  eră  una  şi  aceiaş  putere  a  Domnului,  care  lucra  minunile 
atât  înainte,  cât  şi  după  răstignire,  unele  prin  însuş  Domnul,  altele  prin 
Apostoli.  Dar  pentruca  dovada  învierii  să  fie  cu  atâta  mai  clară  şi  mai 
vederată,  de  aceea  a  trebuit  ca  minunile  cele  după  înviere  să  fie  mai  pe 
sus  decât  cele  dinainte. 

Dar  de  unde  ştim  noi,  întreabă  cel  necredincios,  că  Apostolii  au  să¬ 
vârşit  astfel  de  minuni  în  numele  lui  Isus  ?  Din  sfânta  Scriptură,  răspund 
eu.  Dar  tu  nu  voieşti  a  primi  această  dovadă,  şi  tăgăduieşti  că  Apostolii 
au  făcut  minuni;  atunci  recunoşti  tu  într’ânşii  o  putere  a  lui  Dumnezeu 
încă  mai  mare,  căci  ei  atunci  fără  minuni  ar  fi  întors  tot  globul  cel  mare 
al  pământului  la  cunoştinţa  dumnezeeştilor  adevăruri.  In  adevăr  aceasta 
ar  fi  fost  cea  mai  mare  şi  mai  extraordinară  minune,  ca  nişte  oameni  să¬ 
raci,  neînsemnaţi,  neînvăţaţi  şi  nevoiaşi,  în  număr  numai  de  doisprezece, 
să  facă  următori  ai  lor  fără  minuni,  aşa  de  multe  cetăţi  şi  popoare,  aşa 
de  număroase  provincii,  principi  şi  domnitori,  învăţaţi  şi  oratori,  ba  mai 
tot  globul  pământului! 

Dar  poate  tu  ai  dori  să  vezi  şi  astăzi  săvârşindu-se  minuni?  Ei  bine, 
eu  îţi  voiu  arătă  nişte  asemenea,  ba  încă  şi  mai  mari  decât  cele  de  mai 
înainte,  nu  numai  un  înviat,  nu  numai  un  orb  făcut  să  vadă,  ci  tot  pă¬ 
mântul,  care  s’a  slobozit  dintru  întunerecul  amăgirii.  îţi  voiu  arăta  nu  numai 
un  lepros,  care  s’a  curăţit,  ci  atâtea  popoare  întregi,  care  s’au  curăţit  de 
lepra  păcatului  prin  baia  renaşterii.  Ce  minune  mai  mare  doreşti  tu,  omule, 
când  vezi  o  schimbare  atât  de  mare  şi  aşa  de  repede  urmată? 

Voieşti  tu  să  şti,  cum  a  făcut  Christos  tot  globul  pământului  să  vadă? 
Iată:  mai  nainte  oamenii  priviau  lemnul  nu  ca  lemn,  şi  peatn  nu  ca  peatră; 

ei  numiau  Dumnezei  pe  aceste  lucruri  fără  de  vieaţă,  atât  de  orbi  erau 
ei!  Dar  acum  ei  ştiu,  ce  este  lemn  şi  peatră,  şi  credinţa  i-a  învăţat,  cine 
este  Dumnezeu ;  căci  numai  prin  credinţă  poate  fi  pricepută  această  vieaţă 
vecinică  şi  fericită. 

Voieşti  tu  să  mai  aibi  încă  o  dovadă  despre  înviere?  Prefacerea  cea 
mare,  care  s’a  săvârşit  în  duhurile  Apostolilor  după  înviere;  această  prefa¬ 
cere  este  o  dovadă  pentru  învierea  Domnului  încă  mai  mare,  decât  fap¬ 
tele  cele  minunate  ale  Apostolilor.  Este  îndeobşte  constatat,  că  chiar  omul, 
care  în  cursul  vieţii  sale  a  fost  iubit,  după  moartea  sa  adeseori  nu  se  mai 
pomeneşte.  Dar  dacă  cineva  nu  a  fost  cu  destulă  inimă  bună  cătră  un 
om  în  vieaţă  şi  încă  l-a  şi  părăsit,  cu  atâta  mai  sigur  îl  va  uită  după 
moarte.  De  acolo  vine,  că  nu  este  nimenea,  care  în  curgerea  vieţii  pără¬ 
sind  pe  prietinul,  sau  pe  învăţătorul  său,  după  moartea  lui,  să-l  prefere  la 
orice  alta  şi  să-l  pună  mai  presus  de  toate,  şi  mai  cu  seamă  când  ar  vedea, 
că  din  această  dedare  şi  din  această  râvnă  a  sa  ar  ridică  asupra  sa  mii 
de  primejdii.  Dar  vezi,  că  aceea  ce  aiurea  niciodată  nu  se  face,  s’a  făcut 
la  Christos  şi  la  Apostoli.  Ei,  pe  când  El  încă  trăia,  s’au  lăpădat  de  El  şi 
l-au  părăsit,  la  prinderea  Lui  ei  au  fugit  şi  s’au  depărtat,  —  şi  acum  du- 
păce  El  a  suferit  nenumărate  batjo'curi  şi  defăimări,  ba  chiar  şi  moartea 
pe  cruce,  acum  ei  îl  preţuiesc  şi-l  înalţă  mai  presus  de  toate,  încât  pentru 
mărturisirea  numelui  Lui  ei  cu  bucurie  jertfesc  şi  însaş  vieaţa  lor.  Insă 
dacă  Christos  după  moartea  sa  nu  ar  fi  înviat,  cum  ar  fi  fost  cu  putinţă, 
ca  aceia,  cari  în  timpul  vieţuirii  lui  fugise  de  primejdie,  acum  după  moartea 
lui  dela  sine  să  se  arunce  în  primejdii  nenumărate?  Toţi  odinioară  fugise, 
iară  Petru  se  lăpădase  de  Domnul  de  treiori  chiar  cu  jurământ.  Şi  acest 
ucenic,  care  în  timpul  vieţuirii  lui  Christos  se  temea  de  o  biată  slujnică, 
şi  de  treiori  se  lăpădase  de  Domnul  său,  la  urmă  chiar  prin  jurământ, 
acesta  acum  după  învierea  Domnului  aşa  de  neobicinuit  s’a  schimbat, 
încât  el  nu  se  spăimântâ  nici  de  toata  lumea,  şi  public,  în  mijlocul  a  tot 
poporului  predică,  că  cel  răstignit  şi  îngropat,  a  înviat  a  treia  zi  din  morţi 
şi  s’a  înălţat  la  cer.  Aceasta  o  face  el  .acum  fără  de  nici  o  frică,  şi  această 
schimbare  a  sa  ne  dovedeşte  nouă  în  faptă,  că  cu  adevărat  el  a  văzut  pe 
cel  înviat.  De  unde  a  dovedit  Petru  această  bărbăţie?  De  unde  de  aiurea, 
decât  de  acolo,  că  el  eră  deplin  convins  despre  învierea  lui  Christos?  Că 
el  l-a  văzut,  a  vorbit  cu  El  şi  l-a  auzit  vorbind  despre  cele  viitoare,  de 
aceea  înfruntă  el  acum  toate  ostenelile,  ştiind  că  se  tratează  despre  un 
Mântuitor  viu  şi  a  dobândit  acum  un  curagiu  mai  mare  şi  o  putere  mai 
tare,  încât  chiar  a  şi  murit  pentru  Christos  şi  de  voia  sa  a  lăsat  a  se  ră¬ 
stigni  cu  capul  întors  spre  pământ. 

Aşadar  când  tu  vezi,  că  după  moartea  lui  Christos  încă  mai  mari 
minuni  se  fac  în  numele  lui  decât  mai  nainte,  şi  că  ucenicii  lui  acum  îi 
sunt  mult  mai  dedaţi,  decât  înainte,  că  ei  acum  îndeobşte  vădesc  o  mai 
tare  siguranţă,  şi  în  toate  ocaziunile  se  arată  o  schimbare  atât  de  măreaţă 
Şi  aşa  de  admirabilă,  fă  singur  încheierea  din  aceste  fapte  şi  întâmplări, 

că  cu  moartea  lui  Christos  n’a  fost  totul  isprăvit,  că  mai  vârtos  el  a  în¬ 
viat,  trăieşte,  şi  că  El,  cel  răstignit,  pururea  rămâne  Dumnezeu  cel  viu  şi 
nemuritor.  Căci  dacă  El  n'ar  fi  înviat,  ucenicii  Lui  n’ar  fi  putut  după 
moartea  sa  să  facă  minuni  încă  mai  mari  decât  înainte.  Oarecând  îl  pă¬ 
răsise  chiar  Apostolii  Iui,  iată  acum  toată  lumea  aleargă  la  El,  şi  nu  numai 
Petru,  ci  mii  şi  mii  de  alţii,  şi  mai  vârtos  de  aceia,  cari  au  vieţuit  mai 
târziu  şi  nu  au  văzut  înşişi  pe  cel  înviat,  şi-au  dat  vieaţa  lor  pentru  dânsul, 
au  fost  decapitaţi  şi  au  suferit  nenumărate  patimi,  spre  a  rămânea  stator¬ 
nici  în  mărturisirea  credinţei  lor  întru  dânsul  şi  să  poată  muri  întru  ea. 
Dar  cum  putea  acela,  care,  după  socotinţa  ta,  o  necredinciosule,  a  rămas 
în  mormânt  şi  nu  a  mai  înviat,  cum  putea  acest  mort  a  se  arăta  aşa  de 
tare  şi  aşa  de  puternic  în  următorii  săi  şi  a-i  îndemnă,  ca  numai  pe  El 
să-l  adoare  şi  mai  bucuroşi  a  suferi  şi  a  răbda  toate,  decât  a  lăsă  credinţa 
întru  El?  Vezi  tu,  cum  toate  acestea  dovedesc  vederat  învierea  lui?  Mi¬ 
nunile,  care  după  moartea  lui  s’au  săvârşit  şi  încă  şi  astăzi  se  săvârşesc, 
dedarea  cea  mare  a  ucenicilor,  pe  care  au  arătat-o  ei  atunci  şi  pe  care 
o  arată  şi  astăzi,  primejdiile,  cărora  s’au  supus  credincioşii,  toate  acestea 
sunt  dovezi  despre  învierea  Domnului. 

De  aceea,  iubiţilor,  să  nu  încetăm  niciodată  a  lăudă  şi  a  proslăvi  pe 
cel  înviat,  ca  să  putem  odinioară  ajunge  la  bunătăţile  cele  vecinice  şi  ne¬ 
grăite,  prin  harul  şi  prin  iubirea  de  oameni  a  Domnului  nostru  tsus  Chri¬ 
stos,  căruia  împreuna  cu  Tatăl  şi  cu  viu  făcătorul  Duh  se  cuvine  cinstea 
şi  puterea,  acum  şi  pururea  şi  în  vecii  vecilor!  Amin.1 


MIŞCAREA  LITERARĂ. 

Elemente  de  metafizică.  Principalele  probleme  ale  filozofiei  con¬ 
timporane.  C.  Rădulescu- Motru.  Bucureşti  1912.  Domnul  C.  Râdulescu- 
Motru,  profesor  de  filozofie  ia  universitatea  din  Bucureşti,  a  publicat  de 
curând  o  scriere  intitulată:  «Elemente  de  metafizică,  principalele  probleme 
ale  filozofiei  contimporane  pe  înţelesul  tuturor*  (289  pag.  ediţia  populară 
4  Lei)  în  care  tratează  despre  noţiunea  şi  necesitatea  metafizicei,  despre 
problema  cunoaşterii  ştiinţifice,  compunând  şi  examinând  criticismul  Kan¬ 
tian,  a  cărui  insuficienţă  o  dovedeşte  cu  multă  claritate  şi  pătrundere  fi¬ 
lozofică.  Examinează  apoi  încercările  principale  de  îndreptare  ce  s’au 
făcut  până  în  prezent  în  teoria  cunoştinţei  întemeiată  de  Kant,  încercări, 
cari  după  cum  arată  autorul  n'au  izbutit  să  explice  in  mod  mai  muîţămitor 
geneza  cunoaşterii  valabile.  Autorul  păstrând  prerogativa  Kantiană  dă  o 
nouă  explicare  în  sensul  determinismului  universal  (cuprinzând  în  sine  şi 
fenomenele  psihice)  bazat  pe  ipoteza  metafizica  al  energetismului  personal. 

1  Din  Cuvântul  al  patrulea  in  principium  Actorum.  Opp.  ed.  Montf.  T.  III.  pag. 
90— 96. 

După  această  ipoteză  una  şi  aceiaş  energie  se  manifestează  în  toate  fe¬ 
nomenele  fără  deosebire.  împărţirea  fenomenelor  in  fizice  şi  psihice  nu 
se  întemeiază  pe  o  deosebire  esenţială  a  substratelor  acestora,  ci  numai 
pe  aspectele  diferite  obţinute  din  diferite  puncte  de  vedere.  Personalitatea 
este  forma  de  existenţa  cea  mai  desăvârşită,  la  care  a  ajuns  energia  in 
urma  evolnţiunii. 

Scrierea  această  poate  servi  ca  introducere  în  cunoaşterea  mai  de 
aproape  a  acestor  probleme,  poate  să  trezească  interesul  cetitorului  pentru 
problemele  filozofice  în  genere,  dat  fiind  că  este  scrisă  intr'o  limbă  lim¬ 
pede  şi  atrăgătoare.  Solus. 

CRONICĂ  BISERICEASCĂ-CULTURALĂ. 

Christos  a  înviat !  Tuturor  colaboratorilor  şi  cetitorilor  noştri  le  dorini : 
Sărbători  fericite  întru  mulţi  ani! 

* 

Paştile.  Christos  a  înviat,  a  înviat  ca  să  învie  neamul  omenesc  din 
stricăciune  la  vieaţă. 

Evlavioasele  mironosiţe  desdedimineaţă  au  vestit  ucenicilor  invierea 
lui  Christos.  Toţi  aleargă  ca  să  vadă  mormântul  gol,  să  vadă  că  Christos 
a  înviat.  Ca  un  fulger  străbate  vestea  învierii,  înveselind  inimile  uceni¬ 
cilor  lui  Christos,  iar  pe  farisei  cutremurându-i  de  frică.  Arătarea  lui  Christos 
îi  face  pe  apostoli  neînfricaţi,  tari,  bravi  ostaşi  ai  creştinismului,  cari  răs¬ 
pândesc  fără  teamă,  din  convingere,  învăţăturile  celuice  a  înviat,  asigu- 
rându-ne  şi  pe  noi,  că  moartea  şi-a  pierdut  ghimpele,  şi  că  noi  prin  moarte 
trecem  din  o  vieaţă  pământească  la  alta  cerească. 

Clopotele  cheamă  în  revărsatul  zorilor  pe  credincioşi  la  înviere.  Bu¬ 
curia  învierii  se  simte  pretutindenea :  în  coliba  săracului,  ca  şi  în  palatul 
bogatului,  în  inima  plăpândă  a  fragedului  copil,  ca  şi  în  inima  bătrânului 
gârbovit  de  ani. 

La  biserică  se  face  tăcere.  Sub  bolta  cerească,  sub  mărturia  stelelor 
sclipitoare,  ce  privesc  la  desfăşurarea  celei  mai  strălucite  şi  înălţătoare  săr¬ 
bători,  deodată  glasul  puternic  al  evanghelistului  vesteşte  învierea  Mân¬ 
tuitorului.  Ehoul  puternic  al  glasului  său  se  reflectează  în  inimile  creş¬ 
tinilor  de  faţă,  umplându-i  cu  un  puternic  fior  de  evlavie.  Deodată  văz¬ 
duhul,  văile  şi  munţii  clocotesc  de  bubuitul  pistoalelor  şi  al  treascurilor, 
al  căror  ecou  se  îngână  cu  resunetul  cântării  îngereşti: 

cCristos  a  înviat  din  morţi» 

«Cu  cetele  sfinte» 

Cu  moartea  prc  moarte  călcând:; 

«Lumina  ducându-o» 

Celor  din  morminte;. 

Ah  ce  frumos  e,  când  preotul  cu  crucea  loveşte  uşa  bisericii  grăind : 
«deschideţi  boieri  porţile  voastre,  că  întră  împăratul  măririi».  Ce  înălţător 
e  pentru  omul  cu  inimă  desfăşurarea  acestei  tainice  sărbători. 

«Sărbătoarea  Paştilor  e  măreţia  măreţiilor,  pentrucă  ne  ia  de  pe 
pământ  spre  a  ne  înaltă  în  veşnicie,  şi  pentru  a  ne  face  ca  de  pe  acum 
să-i  gustăm  desfătările  prin  mijlocul  credinţei,  speranţei  şi  dragostei». 

Paştile  sunt  sărbătoarea  biruînţii.  Pe  adevărul  învierii  lui  Christos 
s’a  clădit  cetatea  nebiruită  a  bisericei  creştine. 

Impintenaţi  şi  noi  de  sublimitatea  evenimentului  învierii,  să  ne  ridi¬ 
căm  din  noianul  patimilor  la  înălţimea  gândirii  şi  a  simţirii  creştine.  Pe 
reînvierea  noastră  sufletească,  izvorîtă  din  credinţa  evanghelică  să  ne  zidim 
o  cetăţue  nebiruită:  cultura  naţională. 

In  decursul  acestor  strălucite  zile  gândul  meu  se  întoarce  în  trecutul 
omenirii.  Şi  văd  că  cu  cât  timpuiile  au  înaintat  cu  atât  o  luptă  mai  în¬ 
verşunată  s’a  ivit  între  oameni.  Dragostea  deaproapelui  a  scăzut  tot  mai 
mult:  egoismul  a  crescut,  iar  altruismul  a  scăzut.  Omul  a  devenit  tot  mai 
mult  ceeace  spune  vorba  homo  homini  lupus. 

Şi  aceasta  e  urmarea  tristului  fapt,  că  omul  in  vârtejul  cumplitelor 
valuri  ale  vieţii  ş’a  pierdut  buzola  veche  şi  sigură:  credinţa  «pentru  aceea 
şi  naufragiul  pare  mai  înfricoşat  şi  izbânda  mai  puţin  strălucita». 

Să  ne  aducem  aminte  în  decursul  acestor  zile  de  ceeace  trebue  să 
fim  ca  creştini  burii.  Să  ne  veselim  auzind  cântând:  «Ziua  învierii  să  ne 
veselim  popoare»,  să  ne  curăţim  simţirile,  că  vom  vedea,  «pe  Christos 
strălucind»,  «unul  pe  altul  să  ne  îmbrăţişăm ;  să  zicem  fraţi,  şi  celor  ce  ne 

urăsc  pe  noi».  Pr.  Zaharie  Mânu. 

* 

Revista  Ortodoxă.  P.  C.  Sa  păr.  arhim.  luliu  Scriban,  apoi  dnii  pro¬ 
fesori  dela  facultatea  teologică  din  Bucureşti :  Dr.  I.  Mihălcescu,  Dr.  N. 
Dobrescu  şi  Ion  /.  Popescu-Mălăieşti,  au  publicat  următorul  Apel: 

«în  Ţara  noastră,  unde  cândva  strămoşii  erau  atât  de  strâns  legaţi  cu 
sufletul  de  Dumnezeu,  această  legătură  a  slăbit.  Fie  pricina  vânturiie  din 
afară,  fie  nestatornicia  noastră,  fapt  e  că  astăzi  ne  gândim  mult  mai  puţin 
la  Dumnezeu  şi  la  învăţămintele  bisericei,  prin  care  am  primit  binecuvân¬ 
tarea  lui  Hristos  Domnul. 

«Mai  cu  seamă  împrejurările  grele,  prin  care  a  trecut  Biserica  noa¬ 
stră  în  vremea  din  urmă,  au  fost  pentru  mulţi  creştini  adevăraţi  din  Ţara 
aceasta  o  încercare  dureroasă. 

«Faţă  de  această  stare  rea  şi  de  împrejurările  îngrijitoare  ale  mo¬ 
mentului,  noi  în  calitatea  noastră  de  învăţători  de  carte  bisericească,  am 
simţit  ca  un  strigăt  lăuntric,  poruncitor,  care  ne  cheamă  să  nu  mărginim 
învăţătura  noastră  numai  în  cuprinsul  şcoaiei,  ci  să  eşim  şi  în  mijlocul 
obştei  creştineşti,  pentru  a-i  împărtăşi  şi  ei  cuvintele  înviorătoare  ale  în¬ 
văţământului  ortodox. 

«Am  socotit  ca  o  datorie  de  a  veni  în  mijlocul  creştinilor  din  Bise¬ 
rica  noastră  ortodoxă  românească  şi  a  le  spune  să  nu-şi  piardă  inima  băr- 

bătească  din  pricina  tristeţelor  care  ne-au  copleşit,  ci  să  privească  cu  adâncă 
încredere  în  puterile  vii  şi  nesecate  ale  Bisericei  lor. 

«Voim  ca,  întrun  chip  potrivit  timpului,  să  aducem  aproape  de  inima 
creştinilor,  fraţilor  noştri,  învăţămintele  bogate  ale  credinţei  noastre  orto¬ 
doxe;  să  li  le  înfăţişem  într’un  chip  limpede,  lămurit,  întărit  cu  toate 
temeiurile  vremei  de  învăţătură  în  care  trăim,  pentruca  fraţii  noştri  să  le 
înţeleagă  mai  uşor  şi  să  aibă  înainte  temeiurile  tari  ale  credinţei. 

«In  scopul  acesta  noi,  subscrişii,  am  hotărît  să  dăm  la  lumină  o  re¬ 
vistă  lunară  cu  titlul  de  «Revista  Ortodoxă»  pentruca  printr’ânsa  să  revărsăm 
asupra  obştei  creştineşti  învăţăturile  religiei  strămoşeşti,  de  care  ea  are 
nevoe  spre  a-şi  călăuzi  mintea  şi  inima. 

«Voim  să  arătăm  întriânsa  temeiurile  vechi  şi  nouă  ale  credinţei  noa¬ 
stre,  după  cum  scrie  în  Sf.  Evanghelie  dela  Matei  că  «tot  scriitorul  învăţat 
în  cele  ale  împărăţiei  cerurilor  e  asemenea  unui  stăpân  de  casă  care  scoate 
din  comoara  sa  vechi  şi  nouă». 

«Vom  privi  din  punctul  de  vedere  al  credinţei  noastre  toate  înfăţişe- 
rile  nouă  ale  vremei  şi  vom  alege  ce  ne  poate  folosi  şi  ce  nu;  ce  se  po¬ 
triveşte  cu  credinţa  noastră,  şi  ce  nu  şi  deci,  ce  trebue  înlăturat. 

«Vom  arăta  cetitorilor  noştri  manifestările  religioase  de  pretutindenea 
şi  mai  cu  seamă  cele  din  lumea  ortodoxă,  pentru  ca  cetitorul  să  înţeleagă 
şi  să  prindă  inimă  că  învăţătura  Domnului  Hristos  trăieşte  şi  luptă  pre¬ 
tutindenea  şi  că  şi  în  Biserica  Sfântului  Atanasie  cel  mare,  a  Sf.  Vasilie, 
a  Sf.  loan  Gură  de  aur,  a  Iui  Varlaam  şi  Dosoftei,  a  lui  Veniamin  şi  Gri- 
gorie,  a  lui  Andrei  Şaguna  şi  a  lui  Silvestru  Moraru  şi  a  atâtor  alţi  mari 
bărbaţi,  conştiinţa  ortodoxă  trăieşte  şi  îşi  dă  seama  de  chemarea  ei  chiar 
în  timpuri  grele  ca  cele  de  azi. 

«Vom  cerne,  în  interesul  cetitorilor,  prin  sita  credinţei  noastre,  toate 
publicaţiunile  nouă  pentru  ca  nimenea  să  nu  se  rătăcească  în  labirintul 
publicaţiunilor  bune  şi  rele  care  apar  şi  să  ştie  pe  care  trebue  să  pue 
mâna. 

«Asta  e  chemarea  pe  care  simţirea  ortodoxă  o  trâmbiţează  în  noi 
şi  aceste  lucruri  ne  porunceşte  să  facem. 

«Asta  e  chemarea  noastră  —  şi  acum  începe  a  voastră,  Părinţilor 
şi  Creştinilor. 

«Căci  noi  putem  pune  în  lucru  inima,  zelul  şi  devotamentul  nostru; 
putem  întrebuinţa  armele  învăţăturii  pentru  a  învăţă  şi  pe  alţii.  Nu  avem 
însă  toate  mijloacele  materiale  pentru  a  face  ca  acestea  să  ajungă  până 
la  inimile  voastre. 

«Trebue  să  veniţi  la  lucru  cu  noi  pentru  ca  fapta  noastră  să  fie 
mai  tare  prin  lucru  împreună  al  tuturor. 

«Acest  rost  are  apelul  nostru.  Voim  să  vedem  cine  se  întovărăşeşte 
prin  abonament  la  această  faptă,  ca  să  ştim  pe  ce  ne  putem  bizui. 

«Revista  va  coprinde  în  mediu  între  32  şi  40  de  pagini  tipar  pe 
lună,  formatul  în  8  şi  va  costă  8  lei  pe  an. 

«Nădăjduim  că  acest  apel  va  aveâ  răsunet  şi  de  aceea  aşteptăm  cu 
încredere  anunţarea  adesiunilor  şi  abonamentelor,  care  trebuesc  trimese 
la  adresa:  Arhimandritul  I.  Scriban,  Seminarul  Central ,  cel  mai  târziu 
până  la  10  Martie  a.  c. 

De  numărul  îndestulător  al  abonamentelor  atârnă  aparîţiunea  revistei». 

Dorim  cel  mai  deplin  succes  acestei  reviste,  care  prin  ceice  o  pun 
ia  cale  ne  dă  garanţa  că  va  fi  într’adevăr  un  organ  de  întărire  a  con¬ 
ştiinţelor  religioase  a  fraţilor  noştri, 

* 

Episcopia  gr.  cat.  maghiară  continuă  să  preocupe  opinia  publică 
dela  noi,  îngrijorată  în  faţa  unei  primejdii  atât  de  mari.  Pentru  a  preîn- 
timpină  această  primejdie  s’au  propus  diferite  soluţii  şi  măsuri.  Foarte 
interesantă  este  în  această  privinţă  seria  de  trei  articole  (Nr.  50—52)  pu¬ 
blicate  în  « Gazeta  Transilvaniei»  de  «un  greco  catolic»,  care  se  arată  a  fi 
lin  bun  cunoscător  al  tendinţelor  şi  a  spiritului  din  biserica  papistă.  Vom 
face  câteva  spicuiri  din  acele  articole. 

«Episcopia  gr.  cat.  maghiară  —  zice  autorul  lor  —  în  principiu  e 
admisă  cu  limbă  grecească  încât  priveşte  partea  dogmatică  a  liturgiei,  iar 
mai  încolo  se  consfinţeşte  limba  oficioasă  maghiară  ca  limbă  de  rugăciuni, 
limba  cântărilor,  ecteniilor,  limba  predicei,  a  păstorirei  şi  a  administra- 
ţiunei.  Cine  a  ascultat  liturghie  în  biserica  gr.  cath.  maghiară  din  Buda¬ 
pesta,  e  în  curat  că  ce  însemnează  noţiunea  «liturghie  în  limba  grecească» 
şi  ce  înţeleg  cei  interesaţi  sub  «partea  dogmatică  a  liturgiei».  Afară  de 
prefacere  când  se  cântă  «Luaţi  mâncaţi»  şi  «beţi  dintru  acesta  toţi»  în 
greceşte,  celelalte  merg  strună  pe  ungureşte;  ce  să  zicem  de  celealalte 
slujiri  cari  n’au  caracter  dogmatic?  Toate  merg  pe  acelaş  glas  ca  «Ezsâjâs 
bokâzik»  ...» 

Dupăce  arată  că  deşi  dela  Roma  au  fost  oprite  cărţile  liturghice  ma¬ 
ghiare,  totuş  primatele  de  Strigoniu  a  susţinut  starea  de  lucruri  osândită, 
scoate  concluzia:  «întreg  clerul  rom.  cat.  şi  biserica  romano-catolică  e  cel 
mai  îndârjit  duşman  al  fiinţei  noastre  naţionale ,  a  biserică  noastre  naţio¬ 
nale  gr.  cat.  române  şi-a  obiceiurilor  noastre  străbune».  în  şcolile  confe¬ 
sionale  şi  în  gimnaziile  rom.  cat.  se  maghiarizează  numele  elevilor  români. 
E  singura  confesiune  în  ţară  care  se  năzueşte  pe  căi  furişe  să  acapareze 
credincioşi  dela  alte  confesiuni,  fie  chiar  gr.  cat.,  să  facă  cu  un  cuvânt 
prozelitism,  vânătoare  de  suflete...  Cine  ne-a  denunţat  gimnaziul  din  Beiuş, 
cine  l-a  persecutat  mai  tare  ca  Schlauh,  fostul  confrate  şi  muncitor  în  via 
Domnului  al  Marelui  Pavel?  Cine  a  inventat  conferinţele  anuale  ale  corului 
episcopiilor  catolici?  Cine  se  năzuieşte  să  ne  bage  sub  o  căciulă  cu  latinii 
în  plănuita  autonomie?  Cine  voieşte  să  ne  umbrească  autonomia  bisericei 
noastre  naţionale  prin  silirea  episcopilor  noştri  să  participe  la  conferenţele 
anuale  ale  corului  episcopesc  catolic  prezidate  de  primatele?  Cine  a  în¬ 
fiinţat  şi  patronat  parohia  gr.  cat.  maghiară  din  Bpesta?  Cine  sunt  spri¬ 
jinitorii  din  tufă  ai  episcopiei  gr.  cat.  maghiare  pusă  sub  ascultarea  pri- 

matelui?  Pe  lângă  diplomaţie,  cine  e  informatorul  Romei?  Cine  are  interes 
să-şi  lărgească  domnirea  asupra  Grecilor?  Cine  poate  avea  interes  să-şi 
supună  pe  căi  lăturalnice  încetul  cu  încelul  biserica  gr.  cat.  română?... 
Mentalitatea  vremilor  mai  noi  a  născocit  noţiunea  dogmatică  confesională 
«gor.  szertartâsu  romai  katholikusok  (romano-catolici  de  rit  grecesc!).  E 
noţiunea  imperialistă  romano  catolică,  care  e  chemată  ca  şi  o  teorie  dog¬ 
matică  să  exprime  biserica  catolică  unitară,  corul  ei  episcopesc  pus  sub 
ascultarea  şi  prezidiul  primatelui.  Tot  odată  e  chemată  să  umbrească 
neatârnarea  bisericei  gr.  cat.  române,  dar  mai  ales  caracterul  său  naţional 
să-l  înece  în  înţelesul  şi  interpretarea  cosmopolită,  universală  a  «romano- 
catolicilor»  fie  ei  chiar  de  rit  grecesc»...  Arată  apoi  ilegalitatea  înfiinţării 
episcopiei  gr.  cat.  maghiare  —  chiar  când  ea  ar  avea  consentimentul  şi 
aprobarea  Romei.  Acesta  e  cazul.  «Ori  cât  ne-ar  durea  trebue  să  con¬ 
statăm  că  noul  atentat  la  fiinţa  noastră  naţională  se  dă  cu  învoirea  Romei», 
care  stă  sub  influinţa  dezastroasă  a  iezuiţilor.  Iezuilismul  stă  în  serviciul 
clerului  oligarhic  din  Ungaria,  iar 'glasul  celorce  nu  pot  trimite  mulţi  «fileri 
de-ai  sf.  Petru»  începe  a  nu  fi  auzit.  «De  ce  va  scăpată  Vaticanul,  de 
aceia  va  creşte  influinţa  străină,  va  scade  dragostea  faţă  de  nobilii  stră¬ 
nepoţi  ai  lui  Traian  şi  proptele  noastre  ne  vor  pică  în  cap».  Roma  ab- 
solutistă  a  făcut  o  greşală  în  contra  intereselor  sale,  căci  de  se  va  înfiinţa 
episcopia  gr.  cat.  maghiară  opinia  publică  românească  se  va  revoltă  şi  va 
pretinde  retorziune  faţă  de  biserica  rom.-cat  din  România,  iar  de  altă  parte, 
idea  catolicismului  se  va  compromite  pentru  totdeauna  în  ochii  Românilor, 
ca  una,  care  sprijineşte  maghiarizarea  şi  de  care  trebuie  să  ne  păzim. 

Concluzia  pe  care  o  scoate  autorul  gr.  catolic  al  articolului  e  urmă¬ 
toarea:  «Să  treacă  cele  120  parohii  la  neunire  (adecă  la  noi,  biserica  or¬ 
todoxă  română).  Deşi  a  fost  combătută  ideea  aceasta,  mi-se  pare  —  zice 
autorul  —  singura  soluţie  posibilă.  Atât  interesul  naţional,  cât  şi  interesul 
clerului  o  pretinde  aceasta.  Câ  s'a  înfiinţa  şi  episcopie  gr.-or.  maghiară 
nu  are  a  face.  Să  discutăm  chestiunea  din  punct  de  vedere  academic. 
Să  zicem  că  cei  120,000  Români  se  vor  face  greco-orientali.  în  rândul 
întâiu  îşi  mântuesc  naţionalitatea,  neamul  până  una-alta,  iar  preoţii  (îşi 
mântuiesc)  parohiile  şi  viitorul  familiei  lor.  La  gr.-or.  va  primi  poporul 
o  organizaţie  mai  strânsă  cu  biserica,  cu  centrul.»  Stând  aceşti  gr.  or. 
maghiari  între  gr.  cat.  şi  între  maghiari,  ei  ar  fi  un  zid  de  apărare  bise- 
ricească-naţională  împotriva  celor  din  urmă. 

Nu  stăm  să  discutăm  această  propunere  şi  nici  nu  voim  să  facem 
încercări  de  prozelitism  de  tarabă,  cum  e  obiceiul  papiştilor  când  ne  văd 
pe  noi  ortodocşii  în  strâmptorări.  Ne  bucură  însă  totuş  faptul,  că  pe  urma 
planului  episcopiei  gr.  cat.  maghiare,  se  găsesc  fraţi  gr.  catolici  cari  se  gân¬ 
desc  că  totuş  stau  mai  aproape  de  noi  decât  de  papişti.  Acum  se  dovedeşte 
limpede,  că  ortodoxia  ne-a  mântuit  şi  ortodoxia  ne  mântuieşte  şi  ne  ocro¬ 
teşte  şi  astăzi  neamul,  şi  tot  ea  ni-1  va  ocroti  mai  bine  în  viitor.  în  faţa 
acestei  dovezi,  toţi  Românii  de  bine  trebue  să  privească  cu  dispreţ  la  câte 

un  individ  crescut  prin  institute  străine  ori  uitat  de  sine,  care  dă  alarma 
ca  fraţii  gr.-cat.  să  se  păzească  de  « schismă »,  adecă  de  biserica  ortodoxă, 
care  este  biserica  cea  strămoşească  a  tuturor  Românilor.  Vezi  d-ta:  noi 
cari  trăim  în  biserica  şi  în  credinţa  în  care  a  trăit  neamul  nostru  întreg 
de  când  s’a  pomenit  pe  aceste  plaiuri,  suntem  «schizmatici»,  iar  dum¬ 
nealui,  ai  cărui  moşi  ori  părinţi  vor  fi  trecut,  de  câteva  decenii  la  «unire», 
nu  e  «schizmatic» !  De  unde  importează  aceşti  indivizi  o  astfel  de  men- 
tabilitate  întoarsă  ? 

La  chestiunea  unei  eventuale  episcopii  gr.  or.  maghiare  vom  reveni 
altă  dată;  dar  spunem  de  pe  acum  că  nu  avem  teamă  de  ea,  căci  n’ar 
avea  vieaţă,  ci  ar  fi  un  parazit  susţinut  de  guvern  şi  fără  nici  o  legătură 
cu  o  altă  biserică. 

* 

Un  azil  pentru  orfanii  de  preoţi.  Este  cunoscută  mizeria  —  şi 
materială  şi  morală  —  în  care  rămân  copiii  orfani  ai  preoţilor  noştri.  Fie 
că  le  moare  mama,  fie  că  au  ajuns  orfani  de  tatăl  lor,  ei  rămân  de  cele 
mai  multeori  lipsiţi  de  binecuvântările  unei  educaţii  îngrijite  şi  corăspun- 
zătoare  poziţiei  părinţilor  lor.  Cunosc  cazuri,  că  asemenea  copii,  rămâ¬ 
nând  şi  fără  o  educaţie  mai  aleasă  şi  fără  avere,  au  ajuns  la  batjocura 
oamenilor  din  satul  lor. 

De  câteori  nu  ni-s’a  stâns  inima  de  durere  auzind  că  preotul  destul 
de  tinăr  încă  din  cutare  sat  a  rămas  văduv  şi  cu  o  droaie  de  copii,  cari 
toţi  au  trebuinţă  de  educaţie  şi  de  o  îngrijire  părintească?  Fiind  oprită 
căsătoria  a  doua  pentru  preoţi,  acei  copii,  când  nu  se  găseşte  vre-o  rudă 
mai  apropiată  care  să  le  poarte  de  grijă,  rămân  pe  mâna  servitorilor  şi  a 
străinilor  şi  cresc  ca  vai  de  ei.  Nu  sunt  nădejdi  să  se  rezolve  în  curând 
chestiunea  căsătoriei  a  doua  a  preoţilor,  ca  prin  aceasta  să  se  vină  într’a- 
jutorul  orfanilor. 

Cum  s’ar  putea  sări  într’ ajutor  orfanilor  de  preoţi?  La  întrebarea 
aceasta  ne  sileşte  simţul  nostru  creştinesc  să  căutăm  o  soluţie  favorabilă. 
Biserica  noastră  până  acum  nu  s’a  gândit  la  instituţii  de  filantropie.  Poate 
că  nu  s’a  gândit  şi  la  această  datorinţă  creştinească  fiindcă  nu  răsbeâ  să-şi 
mulţumească  alte  trebuinţe  urgente,  ori  şi  din  cauza  că,  deşi  la  noi  nu 
s’a  făcut  o  filantropie  organizată,  totuş  poporul  nostru  cu  inimă  creşti¬ 
nească  a  sărit  în  ajutorul  celor  năpăstuiţi  şi  a  săvârşit  acte  de  caritate 
evanghelică  din  îndemn  propriu.  O  asemenea  filantropie  e  frumoasă,  e 
edificătoare  pentru  ceice  o  fac  şi  poate  alină  lipsurile  multor  oameni  nă¬ 
căjiţi.  Progresând  însă  biserica  noastră  pe  zi  ce  merge,  trebue  să  ne 
gândim  şi  la  datorinţele  ce  le  are  ea  de-a  purtâ  grijă  de  alinarea  năca¬ 
zurilor  şi  prin  instituţii  de  filantropie,  organizate  pe  baza  unor  principii 
morale  mai  superioare  decât  acela  al  întinderii  unei  bucăţi  de  pane  cer- 
şitorului  dela  uşa  casei. 

Iată  orfanii  de  preoţi!  Prin  un  azil  pentru  creşterea  acestora  s’ar  face 
cel  mai  creştinesc  început  pentru  înfiinţarea  de  instituţii  filantropice  şi  la 

noi.  Ştiu  că  se  vor  găsi  cetitori  cari  să-şi  pună  întrebarea:  cu  ce  să-l 
înfiinţăm,  când  nu  ne  ajung  banii  pentru  alte  trebuinţe?  Vezi  iubite  ceti- 
torule,  tocmai  aci  zace  greşala  noastră,  că  nu  ne  îngrijim  din  bună  vreme 
de  celece  ne  sunt  de  trebuinţă,  iar  când  ne  arde  mucul  la  deget  nu  ştim 
cum  să  ieşim  din  încurcătură.  Nu  mă  cuget  eu,  ca  chiar  mâne  sau  peste 
o  săptămână  să  se  înfiinţeze  azilul  de  care  vorbesc  pentru  orfanii  de 
preoţi  ci  vreau  să  zic  că  ar  trebui  luate  din  bună  vreme,  cât  se  poate 
mai  curând,  măsuri  pentru  înfiinţarea  lui.  Fiecare  scop  moral  măreţ  îşi 
găseşte  inimile  creştineşti  cari  să-i  facă  cu  putinţă  realizarea.  Aşa  se  vor 
găsî  încetul  cu  încetul  sprijinitori  şi  ai  unui  azil  pentru  orfanii  de  preoţi, 
poate  chiar  astfel  de  oameni  cari  vor  fi  simţit  cândva  lipsa  lui.  Să  ne 

gândim  şi  asupra  acestui  lucru,  la  care  vom  mai  reveni  şî  noi. 

* 

Clădirea  unui  nou  edificiu  pentru  Seminarul  „Andreian"  este 
chestiunea  cea  mai  importantă,  pe  care  are  să  o  decidă  sinodul  nostru 
arhidiecezan  din  acest  an.  De  peste  30  de  ani  chestiunea  aceasta  a  fost 
un  statornic  obiect  de  discuţie  a  sinodului  arhidiecezan  şi  încă  tot  n’a 
ajuns  să  obţină  o  rezolvire  definitivă  şi  mulţămitoare.  S’au  adus  conciuze 
peste  conciuze,  s’au  făcut  propuneri  peste  propuneri  şi  s’a  prăsit  multă 
vorbă  în  jurul  ei,  dar  nu  s’a  trecut  şi  la  faptă. 

De  peste  30  de  ani  cultura  pregătitoare  a  viitorilor  noştri  preoţi  şi 
învăţători  pătimeşte,  cum  numai  ceice  petrec  zi  de  zi  în  edificiul  de  astăzi 
pot  să  ştie,  din  cauza  unei  clădiri  care  nu  corăspunde  nici  decum  sco¬ 
purilor  ei.  Ce  e  drept,  nu  edificiul,  ci  spiritul  care  trăeşte  între  păreţii  şcoalei 
e  hotărâtor  în  primul  rând  şi  mai  presus  de  toate  la  formarea  caracterului  ele¬ 
vilor  cari  trăesc  pe  băncile  ei.  Dar  îmi  va  da  dreptate  oricine,  că  fie  spiritul 
oricât  de  luminat,  nu  va  fi  în  stare  să-şi  deâ  roadele  depline  aie  luminei 
sale  locuind  într’un  corp  nesănătos.  Un  astfel  de  corp  nesănătos,  atât  sub 
raport  higienic,  cât  şi  din  punctul  de  vedere  al  condiţiilor  moral-educative, 
de  ordine,  curăţenie  şi  disciplină  —  este  edificiul  de  astăzi  al  seminarului 
nostru.  Pe  baza  unei  experienţe  de  câţiva  ani  constat  că,  între  condiţiile 
de  astăzi  ale  edificiului  Seminarului  nostru,  nu  se  poate  da  nici  pe  lângă 
cele  mai  mari  încordări  viitorilor  noştri  preoţi  şi  învăţători  acea  educaţie 
şi  cultură  îngrijită,  de  care  au  neapărată  necesitate  ca  să  poată  mulţămi 
trebuinţele  spirituale  mereu  crescânde  ale  poporului  nostru.  Căci  dacă  în 
şcoală  nu  ai  putinţa  de  a  formă  suflete  disciplinate,  deprinse  la  ordine,  la 
curăţenie,  la  împlinirea  datorinţelor  faţă  de  studiu,  faţă  de  biserică  etc.  — 
nu  poţi  aşteptă  să  dai  poporului  păstori  cari  să-l  conducă  la  o  vieaţă  mai 
bună,  Şcoale  cu  o  misiune  atât  de  grea  şi  covârşitoare  în  vieaţa  popo¬ 
rului  nostru,  cum  sunt  seminariile  noastre,  trebue  să  fie  obiectul  celei  mai 
părinteşti  purtări  de  grijă,  ca  nimic  să  nu  le  lipsească  din  cele  necesare 
pentru  îndeplinirea  misiunii  lor.  Ele  trebuesc  astfel  organizate,  încât  să  fie 
în  stare  să  crească  preoţi  şi  învăţători  de  model.  Dar  între  împrejurările 
de  azi,  repet,  nu  se  poate  face  acest  lucru  în  măsură  destul  de  mul¬ 
ţămitoare. 

Avem  speranţa,  că  sinodul  din  acest  an,  convingându-se  de  necesi¬ 
tatea  cea  mai  imperativă  ce  o  are  biserica  noastră  de  prezent,  va  hotărî 
cu  însufleţire  clădirea  unui  seminar  corespunzător  chemării  sale  înalte, 
îndeosebi  avem  speranţa,  că  Excelenţa  Sa  înalt  preasfinţitul  nostru  arhie¬ 
piscop  şi  mitropolit  loan,  cu  energia  cu  care  a  dus  la  îndeplinire  clădirea 
bisericei  noastre  catedrale,  va  stărui  şi  pentru  ridicarea  unui  nou  seminar. 

Dar  nu  numai  arhidieceza  noastră,  ci  şi  dieceza  Caransebeşului  are 
urgentă  trebuinţă  de  un  nou  edificiu  seminarial.  După-cum  am  spus  la 
timpul  său  în  această  revistă,  Prea  Sfinţia  Sa  părintele  episcop  Dr.  Miron 
E,  Cristea,  prin  o  frumoasă  pastorală  a  iniţiat  o  colectă  şi  pune  mari  stă¬ 
ruinţe  pentru  clădirea  unui  seminar  în  centrul  eparhiei  Pr.  Sfinţiei  Sale. 
«Foaia  Diecezană»  aduce  număr  de  număr  numele  celorce  contribuesc 
din  averea  lor  pentru  realizarea  măreţului  scop.  Prin  această  iniţiativă 
P.  Sfinţia  Sa  a  arătat  că  ştie  de  unde  să  înceapă  opera  de  bun  păstor 
al  bisericei.  Dumnezeu  să-i  ajute  ca  să  vadă  lucrarea  terminată  în  scurt  timp. 

Când  aceste  două  seminare  vor  avea  edificii  corespunzătoare  (cel 
dela  Arad  are,  clădit  fiind  sub  păstorirea  înalt  Prea  Sfinţiei  Sale  pe  când 
eră  episcop  la  Arad),  atunci  putem  speră  că  cultura  preoţimii  şi  a  învă- 

ţătorimii  noastre  va  face  progrese  simţite, 

* 

Noii  arhierei  din  Ţară.  La  cele  trei  locuri  vacante  de  arhierei  au 
fost  confirmaţi:  P.  C.  arhim.  Teofil  Mihăilesca  cu  titlul  de  Ploeşteanul, 
P.  C,  arhim.  Vartolomeu  Siănescu  cu  titlul  de  Băcăoanul  şi  P.  C.  Iconom 
Alex.  Petrescu  din  Craiova,  despre  ale  cărui  scrieri  am  vorbit  in  numărul 

trecut  al  acestei  reviste,  cu  titlul  de  Botoşeneanul. 

* 

Congres  pentru  catihetică,  în  zilele  din  6 — 1 1  Sept.  n.  a.  c,  se  va 
ţineâ  la  universitatea  din  Viena  un  congres  pentru  catihetică.  Programul 
foarte  bogat  şi  interesant  conţine  următoarele  4  categorii  de  chestiuni: 

1.  Chestiuni  metodice  pentru  predarea  religiunii  în  şcoaiele  poporale 
(predarea  religiunii  în  clasele  de  mijloc  şi  cele  de  sus.  Predarea  istoriei 
biblice ;  predarea  liturgicei;  planul  de  învăţământ  pentru  clasele  de  mijloc 
şi  pentru  ceie  de  sus  ale  şcoalei  poporale.  Predarea  religiunii  pentru 
copii  puţin  desvoltaţi  în  cele  intelectuale). 

2.  Manualele  pentru  predarea  religiunii  în  şcoala  poporală. 

3.  Chestiuni  metodice  cu  privire  ia  predarea  religiunii  în  şcoaleie 
mai  înalte,  în  legătură  cu  manualele  pentru  aceste  şcoli.  în  legătură  cu 
acest  punct  din  program  se  vor  trată  o  mulţime  de  chestiuni  de  tot  in¬ 
teresul  pentru  catiheţii  noştri  din  şcoaiele  secundare. 

4.  Literatură  pentru  catiheţi  şi  învăţători  de  religiune. 

Ar  fi  bine  să  iee  parte  măcar  unul  dintre  catiheţii  noştri  !a  acest 
congres  şi  apoi  să  raporteze  despre  lucrurile  bune  pe  cari  le  va  fi  auzit 
şi  văzut  acolo,  ca  să  vedem  ce  putem  învăţă  dela  alţii.  De  sigur  — 
destul  de  mult. 

Un  bilet  de  membru  al  congresului  costă  10  cor. 


